Q=3	C=3	SS=1	LS=0	PS=0	DC=0	LC=0	SD=0	BS=1	G0=51	G1=16	G2=0	DLID=ber_Latn	BODY=Yella Musa si ger iɣella i d-yufraren akk deg umezruy. Isedda uger n umelyun n yemdanen deg yiwen n yinig yeṭṭfen rebɛin n iseggasen. Ass-agi, a ɣ-d-ibin d tisselbi lukan a neɛṛeḍ a nseddu tuggett am tagi yerna deg uneẓruf. D acu kan, s yiɣil n Yillu, yeṣṣaweḍ Musa ccɣel-agi yellan d awezɣi. Yyaw a nessiked ɣer tudert n wergaz-agi ameqṛan.\nIlul Musa du Maṣer. Imawlan-is seg At Israil, llan d aklan ddaw tgeldit n Ferɛun ameqṛan, agellid n Maṣer. Deg akken yugad Ferɛun ad ǧehden wat Israil, segmi ttnernin, yeqsed ad yessenqes deg-sen, yefka-d lameṛ, ad yettwaḍegger s asif kra n weqcic ara d-ilalen ger waklan, akken kan d aleqqaq. Mi d-ilul Musa, yemma-s tugad ula d netta ad yettwaḍeggar s aman. Dɣa teffer-it deg uxxam tlata wagguren. Mi tuqel ur tezmir ara a t-teffer, txedm-d aḍella, tesleɣ-it, terra deg-s Musa. Tessers-it ger uɣanim, iri n wasif. Yell-is n Ferɛun tṣubb-d s asif a tteccucef dɣa twala aḍella-nni. Telli-t dɣa tufa deg-s llufan. Tḥun fell-as, tefka-t i tin ara t-yeṣṣutḍen. (Tagi ara t-yeṣṣutḍen d yemma-s n llufan). Yuɣal tefka lameṛ iwakken ɣer zdat ad yetturrebi, am mmi-s, deg uxxam n Ferɛun.\nAkken yettimɣur, yeɣra yegma-d Musa di Maṣer. Ɣas akken deg iɣrem n Ferɛun i yɛaac, Musa yeḥsa belli ur yelli ara d amaṣri. Yiwen wass, iwala yiwen umaṣri yekkat yiwen n wakli asraili. Dɣa yerfa axaṭer ula d netta n wat Israil. Yella di Tira : " Immuqel yal tama, akken iwala ulac win yellan, yenɣa amaṣri-nni ". Mi yesla Ferɛun s wayen d-yeḍran, inuda ad ineɣ Musa. Lameɛna, yerwel Musa, iṛuḥ ɣer tmurt nniḍen.\nYiwen wass, mi yella ikess lmal, iwala yiwen udernu akken ireqq. Times-nni txulef ayen akk ireqqen nniḍen. Tecɛel tmes deg dernu lameɛna ur ireqq ara. Mi i yqeṛṛeb Mussa ad iwali, teɣra-yas-d taɣect: " Mussa ! Mussa ! " Mussa yerra: " aqel-iyi ". D Ṛebbi i d-yettmeslayen i Mussa seg udernu-nni. Yenna-yas: " Ur d-ttqeṛṛib ara ɣer dagi, ekkes irkasen-is seg ḍaṛṛen-ik, axaṭer amkan-agi i deg tbeddeḍ d akal zeddigen ". Yerna yenna-yas, yesla i ysuɣan n waklan di Maṣer, a ten-id-isellek. Iwekkel Yillu Mussa s ccɣel meqqṛen: " A k-ceggaɣ ɣer Ferɛun, a d-ssufɣeḍ At Israil si Maṣer ". Yerra-yas Mussa: " D acu-yi, iwakken ad ruḥeɣ ɣer Ferɛun, a d-ssufɣeɣ si Maṣer arraw n Israil? ". Yenna-yas Yillu: " Ad iliɣ yid-k ".\nYuɣ awal Musa, iruḥ ad yeḍleb i Ferɛun ad iserreḥ i waklan. Ferɛun yestehza di Musa, yenna-yas, ur ttefɣen ara waklan si Maṣer. Dɣa icegga-d Yillu lehlak ɣef imaṣriyen imi yugi Ferɛun ad yeǧǧ at Israil ad fɣen si Maṣer. Aman akk n tmurt uqlen d idammen; teččur ddunit s imqerqren; d tillicin, ibzaz di tmurt meṛṛa. Lmal yeɣli yehlek, tlata wussan d ṭṭlam. Isexḍ-d Yillu tamurt n Maṣer seg akken yugi Ferɛun ad iserreḥ i Wat Israil. Asxaḍ-agi d-yeɣlin ɣef Maṣer ur isuma ara aklan.\nIṛuḥ daɣen Musa ɣer Ferɛun, yenna-yas, imi ur yuɣ ara awal i Yillu, a d-iceggaɛ Umeɣlal tiyyita-nniḍen ɣef Maṣer. Deg iḍ, amenzu n yal twacult ad yemmet, ula d imenza n lmal.\nS lameṛ n Yillu, iweṣṣa Musa arraw n Israil ad zlun izimer di yal axxam, ad ḍlun idammen-nni, ɣef yiran n tewwura-nsen. Akken ad menɛen seg uzaraf n Yillu. Lmelk n Umeɣlal ur d-ikeččem ara axxam i deg ara ḍlun idammen. Deg ixxamen akk anda ulac idammen yeḍlan, lmelk n lmut ad yewwet meṛṛa imenza, seg imdanen alamma d lmal. Yenna Yillu: " ad waliɣ idammen, ad ssurfeɣ fell-awen ". Deg iḍ-nni, aṭas i yemmuten di tmurt n Maṣer. Ma d aklan netni menɛen si lmut, axaṭer ḍlan idammen ɣef tewwura.\nƔer zdat deg uneẓruf, yumeṛ Yillu i Musa ad yuqem iseflawen ɣef ddnubat n wegdud. Iseflawen-agi a t-menɛen seg zaraf n Yillu. Mačči kan d iseflawen ɣef ddnubat n yal ass aked tucḍiwin n yal yiwen, yella daɣen yiwen n wesfel yal aseggas, i wegdud meṛṛa. Ttuqedmen sin iqelwacen: yiwen uqelwac ad yeṭṭef amkan n wegdud, idammen-is ara yenneɣlen ad ɣummen ibekkaḍen (ddnubat) n wegdud, zdat n Yillu. Aqelwac nniḍen, d " aqelwac amsifeḍ ", ad ittuserreḥ deg uneẓruf, ad iɛebbi yid-s ibekkaḍen akk n wegdud. Lumuṛat-agi, mmalent-d belli Ṛebbi ad yeɛfu ddunbat ɣef ddemma n idammen n iseflawen. " Mebla tazla n idammen, ulac asuref " i d-yenna Wedlis n Tira.\nSwakka i yhegga Yillu agdud, ɣer tisin n Win akken ara yettunefken d asfel, s idammen-is netta, i yemdanen meṛṛa, di mkul lweqt.\nTura, uqbel a ttaẓem ɣer zdat, arret-d ɣef yesteqsiyen n temsirt-agi.\n1 Isedda Musa


Q=0	C=0	SS=0	LS=0	PS=0	DC=0	LC=0	SD=0	BS=1	G0=6	G1=2	G2=1	DLID=ber_Latn	BODY=Asfuglu n Yennayer ittyasen seg zik γur uγref amaziγ,. Iga altu, yat tmatart nwis amedan n Tmazγa isul iṭṭef s akal-nnes igan yuwet g tgejda n tmust-nnes. Ila awd azal axatar g idles ula taγerma n Imaziγen.\nIbeda useggwas amaziγ seg mayed nn-igula ugellid amaziγ Cencaq amezwaru (Shéshonq I) s tnbaṭ n Mizra Tagelsant (Egypt Antique) 950 n useggwas dat tlalit n Σisa, tbedu tawja tamezwarut n igeldan iferεunen imaziγen.\nG tama yaḍen, innal-d ibeddi-nneγ d yat tettgart taγelfant nna issuturen g iγrbazen akw n Merruk; ad sfuglun ayenna mi ttinin “Ass nna g fkan tattegart n uzarug” (11Janvier). Ayeddeγ ur γurs awd yan wasaγ d uzarug n tmurt-nneγ. Ihi, ikcem-d unmehal n tsnawit s ibeddi-nneγ, inna-yaγ: nwis ur tgi ansa n tsertit ! inna-yaγ diγ: nega kulci-tenγ Imaziγen, maka ur idd imeki!\nDay, da nettcekkam s :\n–\tYidef ur inimen n unemhal n tsnawit s ibeddi-nneγ.\n–\tAddad ixuben n tsnawit-nneγ: ulac tiseqquma tidelsanin, ulac agraw n inelamaden…..\nAr nessutur :\n-Ass n Yennayer (13 Janvier) ad yili d ass n tfugla taγelnawt.\n– Tilelli i yinkrufen isertanen n tmentilt tamaziγt.\n– Tamaziγt ad teg tutlayt tunṣibt d taγelnawt, ar ttusγra s usekkil alatiniy.\nAr nesskan tiwizi-nneγ d :\n– Imussuten n ilemaden Imaziγen.\n– Amussu Adelsan Amaziγ – ayaw n Imtγren\n– Tawacult n unaẓur d umeγnas amaziγ Nbark ULΣRBI.\nIttug g Tizi-n-Imnayen, ass n 12/01/2011\nAmawal:Asfuglu (célébration), taγerma (civilisation), tawja-tawcult (la famille), tattegart (document), taγelfant (ministériel), asaγ (lien), azarug (indépendance), anemhal (directeur), tasserait (politique), cekkem (dénoncer), idef (entrer), addax (situation), tisqquma (comités), tamentilt (cause), tutlayt (langue), iγerbazen (établissements) Ihi (alors), day (donc) tasnawit (lycée), aγref (peuple), tamust (identité).


Q=0	C=0	SS=0	LS=0	PS=0	DC=0	LC=0	SD=0	BS=3	G0=5	G1=3	G2=1	DLID=ber_Latn	BODY=You are at:Home»Category: "Isalan" (Asebter 2)\nTimlilit tasdawant ɣef Dda Lmulud At Mɛemmer\nDeg wesfugel n uwines n tlalit n Dda Lmulud ( 1917 – 1989), thegga-d tesdawit n wehran, agezdu n tutlayin tijentaḍ, tasdawit n Wehran 2 « Muḥemmed Ben Ḥmed » ussan n Sed (ssebt) 13 d … ugar\nAss-a nekfa ussan n wesmekti n useggas wis 100 deg i d-ilul Dda lmulud Nat Mɛemmer, d-yessemlalalen imeddukkal atmaten n lɛez d lḥerma i aɣ-d-imudden isaragen; yall yiwen s wazal-is. Tamenzut ferḥen nezzeh imi tiddukla-nneɣ tesfugel … ugar\nYennayer di Sidi Ɛic\nleqdic adelsan n tidukla tadelsant Ṣummam N Sidi Ɛic ilmend n Yennayer\nIdles amaziɣ d agerruj ur nettfaka, d tiftilt ur nxetti ansayen n ugdud n yimaziɣen dima ddren ur ttmettaten, later-nsen ttɣimin ilebda wa yettaǧǧa-t … ugar\nTafaska n Yennayer 2967 di wehran\nAss Amenzu: 10/01/2017\nAsfugel n yennayer di temnaṭ n wehran aseggas-agi yebda ass n 10/01/2017. Ahil d win yebdan deg welmus adelsan Meḥrez lhewwari, d tzeqqa n ssinima LFetḥ.\nTimzikkent d tin ara yilin s teɣzi … ugar\nAsnubget ɣer tmezgunt « Bu tfuset »\nAbuddu ilmend n Yennayer (ixef useggas amaziɣ) 2967 akkd useggas amaynut (agriguran) 2017.\nTarbaɛt umezgun amaziɣ “TIGAWT D WAWAL” la kent/wen-tessaram tazmert, talwit, liser, tumert d tiwḍin ɣer wayen yakk tessugumem…\nASEGGAS AMEGGAZ/ ASEGGAS IƔUDAN/ ASEGGAS … ugar\nTimlilit n tmedyezt n Uqbu\nTamedyezt d awal d ccbaḥa-ines. Tettakk-as afud i tutlayt akken ad tidir i lebda, ur tnegger ara. Ahat ɣef waya i d-kkrent kra n temnaḍin n tmurt n Leqbayel ttheggint-d timliliyin n tmedyezt n tutlayt … ugar\nTafaska taɣelnawt tis-snat umezgun n wegrud seg 24 armi 28 Dujamber 2016 deg uxxam umezgun Ɛabdelmalek Bugermuḥ Bgayet\nS lmendad n Mass Lwali n Bgayet d uselway n tɣiwant, anemhal n uxxam umezgun akked unemhal n yilemẓiyen d waddal n Bgayet. Tidukla tadelsant n Derwic Zahir n Bgayet theyya-d Tafaska tis-snat taɣelnawt … ugar\nTafaska n Yennayer 2967 si 10 ar 14 Yennayer 2017\nAgezdu n Yidles d Tutlayt Tamaziɣt deg Lezzayer tamaneɣt ! Sɣur Hamid Oubagha\nYeldi deg tesdawit n Buzerriɛa, deg Lezzayer tamaneɣt, tiwwura-is ugezdu n Yidles d Tutlayt Tamaziɣt ( Département de Langue et de Culture Amazighes … ugar


Q=12	C=12	SS=0	LS=0	PS=0	DC=0	LC=0	SD=0	BS=2	G0=2	G1=2	G2=1	DLID=ber_Latn	BODY=Ameslay le Lun 17 Nov - 23:55\nAzul fell-awen, ur ẓriγ ma yella irezzu-d γer da win yeldin anmager-agi ? Γef wakken ttwaliγ, tgerrez aṭas tekti-yagi, anmager d allal iwulmen iwakken ad yili umeslay gar-aneγ yernu s tmeslayt-nneγ, yal yiwen a d-yefk tamussni-s, ad yesselmed wid ur nessin ara kra n wawal, neγ amek ara yaru, a d-yessegzi anamek n kra n wawal ur nettwassen akken yessefk, annect-agi yakk ixuṣṣ-aγ, imi ur ggten ara imukan anda ara nelmed, ssarameγ-as i wenmager ad yaččar, ad yennerni s tektiwin n yakk imazγawalen anda bγun ilin.\nAdmin le Lun 25 Mai - 10:35\nAzul fell-ak a Ameslay,\nTanemmirt γef yizen-nnek (message). Win ay d-yesbedden anmager-a (forum) irezzu-d fell-as, ih.\nAy-n d-tenniḍ d tidet, yessekf ad tili tqaεet anda ara nezmer ad nessiwel s yiles-nneγ ed ad nembaddal isalan fell-as, yal wa ad yesselmed i wayeḍ taγawsa ur yessin γef yiles ed yedles-nneγ. D ay-a ay γef ay aγ-d-tufiḍ nekkat ḍḍbel seg useggas n 2002. Seg yimir-nni ay as-nettini (neqqar) yessekf ad nesseqdec Internet i lmend n wesnerni n yiles-nneγ, yessekf ad nfaṛes ad t-nesseqdec akk-n Imaziγen n tmura ed tmiwa yemgerraden ad myussanen gar-asen ed ad mbaddalen timussniwin-nsen.\nTanemmirt-nnek ed nessaram ad tiliḍ d yiwen seg yimawasen (contributeurs) imeqranen n udeg-nneγ.\nAr timlilit a gma\n» Bracelets citrine / améthyste / oeil de tigre / lapis lazuli


Q=7	C=0	SS=0	LS=7	PS=0	DC=0	LC=0	SD=0	BS=3	G0=5	G1=2	G2=2	DLID=ber_Latn	BODY=You are at:Home»Author: youcef achouri\nAuthor youcef achouri\nYoucef Achouri d aɛeggal di tiddukla Numidya, d amedyaz, d ameskar s tutlayt tmaziɣt, ddeqs n tsuqqilin i d-yerra ɣer tmaziɣt, gar-asent: - « Cyrano de Bergerac », « Al Aǧwad »... ; am wakken daɣen i yura ungal « ijeǧǧigen n ccwal» d wammud n tullisin. Am wakken i yella daɣen seg igejda n weɣmis « Tafukt », asmi yella s ttawil n lkaɣeḍ. Yella daɣen d yiwen si terbaɛt umezgun n tiddukla Numidya. Ar tura, ddeqs seg isenfaren-ines werɛad d-ffiɣen...\nTamɛayt n isekla.\nTtalsen-d d akken yiwet n tsekkurt tesɛa arraw-is, tebɣa ad tbeddel tamurt ad truḥ ɣer lḥiǧ.\nTewwi-ten ɣer useklu n uṣefṣaf tenna-yas:\n« Ay aseklu uṣefṣaf a d-ǧǧeɣ arraw-iw ɣur-k, si mi ara … ugar\nyiwen wass Mass uccen yesmegraw-d arraw-is akken ad ten-yesselmed di kra n temsirin n tudert,\ntamsirt n wass-a:\n« »ma ṭṭfen-k ṣṣber, mi teṭṭfeḍ ẓber »… ugar\nyella yiwen wuccen yal mi ara d-yekcem ɣef warraw-is, yettawi-yasen-d si yal lxir, tetten alarma rwan, yiwen wass, yenṭeq yiwen seg warraw-is:\n-A baba lxir-agi d-tettawiḍ, tettxelliṣeḍ-t neɣ xaṭi?\n-ass mi ur d-uɣaleɣ ara … ugar\nAnwa ara k-yamnen awi yeskiddiben ass mi ara d-tessiwleḍ tidet\nYella yiwen umeksa deg yiwet n taddart, d netta i ikessen taqrayt n taddart, yiwen wass deg wussan n Rebbi tusa-t-id yiwet n tikti; ibedd deg yiwet n tizi yebda yettsuɣu: ah ruhu, ah ruhu abbuh,\nYekker wectal di tasent\nLlant snat n temddukkal ɛadlent am sin iḍuḍan n tamment, yefka Rebbi yiwet deg-sent temmut, teqqim-d tinna nniḍen weḥdes, seg wasmi tt-teǧǧa tmeddakkelt-is ur tesbir fell-as. Mi tt-teẓra akken tjaret-ines teggumma ad tesber, truḥ-d ɣer-s tenna-yas:… ugar\n3 temsal usemɛirreḍ\nwin yettẓallan s medden, netta ayen yufa ad t-yeddem\nwin yuẓamen remḍan , yefḍer ɣef wayla n medden\nwin yettaken iles i lɣaci, deffir-sen am lemqes i igezzem… ugar\nruḥent ur ẓẓigent\nAnzi-agi wwin-t-id medden di talit anda taddart tesɛa ameksa ikessen taqḍiɛt n taddart.\nAmeksa sbaḥ zik i d-yessuffuɣ tiɣeṭṭen akken ad tent-yawi ɣer lexla akken ad ksent.\nAt taddart ma yella kkren zik, atan sɛan lweqt … ugar\namezruy n tfaska n tmedyezt « itri adelsan n weqbu »\nSeg useggas 2005 amuli wis 100 n tmettant n umedyaz agejdan n tmedyazt tamaziɣt Si Muḥ Umḥend, tiddukla itri adelsan n weqbu teslul-d timlilt tis-tlata n tmedyazt tamaziɣt ɣer tama n tidak yellan. timlilit n … ugar\n3 timsal usemɛirreḍ\nwin yesɛan tayuga, taferka-s teqqim d lbur\nwin ur nessin ad yehder, netta yesṭṭuqqut lehḍur\nwin yurǧa ccɣel, netta yeṭṭes ar ṭṭhur… ugar\nitri adelsan n weqbu « tafaska n tmedyezt tis 10 »\ni tikelt tis 10 tiddukla itri adelsan n weqbu tesuddes timlilit n tmedyazt tamaziɣt n ṣṣumam .seg 22ɣar 25 dujenmber 2016. Imedyazen d tmedyazin usan-d seg Stif, Tubiret, Tiziz Wezzu Bumerdas Lezzayer tamanɣt, ayen i d-yuffraren … ugar


Q=11	C=0	SS=0	LS=0	PS=11	DC=0	LC=0	SD=0	BS=1	G0=6	G1=2	G2=2	DLID=ber_Latn	BODY=Missi yeggur ad d-igg ijjen usiweḍ ad dag-s yini min ɣa yegg | Le RIFAIN\nMissi yeggur ad d-igg ijjen usiweḍ ad dag-s yini min ɣa yegg\ntala: Sphera Sports\nInni ittexsen tcamma n uḍar merra tiṭṭawin-nnsen aqqa-yent ɣer Barsiluna. Ttrajan min ɣa yegg Missi ma ad iqqim niɣ ad yuyur. Asit n « Sphera Sports » yegg-d x twiter belli Missi ad yefsar di tseɛɛatin i d-igguren min ɣa yegg deg yimal-nnes aked Barsiluna.\nKlup n Barsiluna, yenna-d belli s tidet ila asiweḍ qa yettwaru nican. Yeggur ad d-yeffeɣ di tseɛɛatin-a i yeqqimen. Arradyu n « SER Catalunya » inna-d belli asiweḍ-nni i d-igga Missi ad zzay-s d yerr x « lliga » Taspanyut, ɛawed ad dag-s issiwel x yimal-nnes aked Barsiluna.\n« Lliga » taspanyut ttuɣa izwar-as tenna belli nettat tus-d aked kippu n Brasa. Teqqar belli mala ixes Missi ad yuyur x Barsa ixess-as ad ixelles 700 Melyun Yuru.


Q=3	C=3	SS=3	LS=0	PS=0	DC=0	LC=0	SD=0	BS=1	G0=25	G1=13	G2=2	DLID=ber_Latn	BODY= Revelation 19 Kabyle: NT\nBible > Kabyle: NT > Revelation 19\n1Imiren sliɣ i yiwen ṣṣut eɛlayen deg igenni, d ṣṣut n luluf n yemdanen, qqaṛen : Halliluya lḥemd i Ṛebbi ! Leslak, tamanegt ț-țezmert i Sidi Ṛebbi Illu-nneɣ, 2axaṭer yeḥkem s lḥeqq ț-țideț ɣef tucmiț-nni tameqqrant i gɣuṛṛen imezdaɣ n ddunit, yerra-d țțaṛ n iqeddacen-is yemmezlen. 3Nnan daɣen : Halliluya !... Times yesseṛɣen tamdint tameqqrant ur txețți ara, aț-țeqqim i dayem. 4Ṛebɛa uɛecrin-nni lecyux akk-d ṛebɛa lxuluq seǧǧden zdat Sidi Ṛebbi i geqqimen ɣef wukersi n lḥekma, țcekkiṛen-t qqaṛen : Amin ! Halliluya ! 5Yeffeɣ-ed yiwen ṣṣut seg ukersi nni n lḥekma, yeqqaṛ-ed : ?emmdet Sidi Ṛebbi Illu-nneɣ, kunwi meṛṛa yellan d iqeddacen-is, kunwi i t-ițḍuɛun am umeqqran am umeẓyan. 6Rniɣ sliɣ i luluf n yemdanen am akken d ṣṣut n lebḥeṛ m'ara yekker, am tiyita n ṛṛɛud, i geqqaṛen : Halliluya ! Sidi Ṛebbi Illu-nneɣ Bab n tezmert yesbedd lḥekma-s.\n7A nezhu, a nefṛeḥ, a t-neḥmed axaṭer tewweḍ-ed tmeɣṛa n Izimer, tislit thegga iman-is, 8yețțunefk-as aț-țels lkețțan aṛqaq yețfeǧǧiǧen. Lkețțan-agi imettel-ed lecɣal yelhan n wid yextaṛ Sidi Ṛebbi.\n9Lmelk yenna-yi-d : Aru ayagi : d iseɛdiyen wid i d-yețwaɛerḍen ɣer imensi n tmeɣṛa n Izimer. Yenna-yi-d daɣen : Imeslayen-agi, d imeslayen n tideț n Sidi Ṛebbi. 10Dɣa ɣliɣ ɣer iḍaṛṛen-is iwakken a t-ɛebdeɣ, meɛna yenna-yi-d : ?ader a d-seǧǧdeḍ zdat-i, axaṭer nekk d aqeddac n Sidi Ṛebbi am kečč am atmaten-ik i geṭṭfen di lexbaṛ n lxiṛ n Ɛisa Lmasiḥ, d Sidi Ṛebbi kan ara tɛebdeḍ. Tideț-agi i d-ibeggen Ɛisa Lmasiḥ, ț-țin i gețwellihen lenbiya.\n11Walaɣ daɣen igenni yeldi, iban-ed yiwen uɛewdiw d amellal. Win i t-irekben isem-is « Aḥeqqi ț-țideț », iḥekkem s lḥeqq, yețnaɣ ɣef tideț. 12Allen-is am uḥeǧǧaǧu n tmes ; yesɛa aṭas n tɛeṣṣabin ɣef wuqeṛṛuy-is. Yesɛa yiwen yisem yiwen ur t-yessin anagar nețța. 13Yelsa abeṛnus yeččuṛ d idammen. Ma d nețța isem-is : « Awal n Ṛebbi » . 14Lɛeskeṛ n igenwan lsan llebsa tamellalt n lfina yețfeǧǧiǧen yerna ttabaɛen-t ɣef yiɛewdiwen imellalen. 15Yeffeɣ-ed seg imi-s yiwen ujenwi qeṭṭiɛen, iwakken ad yewwet leǧnas ; ad yeḥkem fell-asen s tɛekkazt n wuzzal. A ten-yeṛkeḍ am akken ṛekkḍen tiẓurin zdaxel n lemɛinsṛa, akka ara d-ibeggen urrif n Sidi Ṛebbi Bab n tezmert. 16Yura ɣef wubeṛnus-is akk-d umeṣṣaḍ-is : « Agellid n igelliden, Ssid n Ssyadi. »\n17Walaɣ daɣen yiwen lmelk ibedd ɣef yiṭij, yessawel s taɣect eɛlayen i leḍyuṛ meṛṛa yețferfiren deg igenni : Aset-ed, nnejmaɛet-ed aț țeččem imensi ameqqran i d-ihegga Sidi Ṛebbi, 18iwakken aț-țeččem aksum n igelliden, aksum n lɛeskeṛ d wid iḥekkmen fell-asen, aksum n iɛewdiwen d wid i ten-irekben, aksum n yemdanen, ama d iḥeṛṛiyen ama d aklan, s umeqqran s umeẓyan.\n19Walaɣ leɛqiṛa akk-d igelliden n ddunit snejmaɛen-d lɛeskeṛ-nsen iwakken ad nnaɣen d Win irekben ɣef wuɛewdiw akk-d lɛeskeṛ-is.\n20Leɛqiṛa tețwaṭṭef nețțat d nnbi nni n lekdeb i gxeddmen lbeṛhanat seddaw n lḥekma-s, s wayes ikellex imdanen meṛṛa yețwaḍebɛen s ṭṭabeɛ n leɛqiṛa yerna țseǧǧiden zdat lmeṣnuɛ ines. ?waḍeggṛen i sin d imuddiren ɣer temda tameqqrant n tmes i deg iṛeqq ukubri. 21Wiyaḍ mmuten s ujenwi-nni i d-yeffɣen seg yimi n Win irekben aɛewdiw, leḍyuṛ n igenni ččan seg uksum-nsen armi ṛwan.


Q=16	C=0	SS=0	LS=0	PS=16	DC=0	LC=0	SD=0	BS=1	G0=3	G1=2	G2=1	DLID=ber_Latn	BODY=Ssbiṭer deg Uẓeffun anekcum ɣur-s seg... Wergla - Tamurt | Isallen n tmurt\nHome Taqbaylit Ssbiṭer deg Uẓeffun anekcum ɣur-s seg… Wergla\nSsbiṭer deg Uẓeffun anekcum ɣur-s seg… Wergla\nAẓeffun (Tamurt) – I wakken ad ṭṭfen imukan n uxeddim di sbiṭar amaynut Uẓeffun, ḥettmen ɣef imezdaɣ n temnaṭ-a ad ruḥen alama d Wargla, ad sɛeddin amsizwer-nsen!\nWid yessutren axeddim n umeggan deg tedbelt n Sbiṭar amaynut Uẓeffun, ɣran-asen-d ar umsizwer yellan ussan n 10 d 11 di furar deg temdint n Wargla, azal n 900km: d tikli yessawaḍen armi d anẓul n tmurt n Ledzayer. Degmi axeddim yuqa, di temnaḍin akk n tmurt, imazwaren, qqaren ahat bɣan ad ssfeclen imankaden n temnaṭ-a i wakken ur sen-id-yettsiḥ wara deg imukan yellan da di sbiṭar amaynut Uẓeffun. Rrnu daɣen, ur xemmen ara ɣef wid yeqqimen war axeddim acḥal aya ḍaεen, armi i sen-id-rrnan ugur-a umecwar, ara ten-yessizlen alama d Wargla.\nNext articleAmaynut deg uselmed n Teqbaylit di Marseille


Q=18	C=13	SS=10	LS=1	PS=0	DC=0	LC=0	SD=0	BS=15	G0=166	G1=60	G2=12	DLID=ber_Latn	BODY=Numéro 110 Novembre 2020\n1°) Le texte en prose : « Tameddurt n Galileo Galilee » , Bertold Brecht, aḥric 2, asuɣel sɣur Σ.Mezdad, 2020\n2°) Chronique_Tamkudt : « Anda-kem » sɣur Mouloud Sellam\n3°) Tidlisin nniḍen, en PDF : _ Berber Art_Jeanne_d'Ucel_Norman_University_Oklahoma_1942\n4° ) Langue_Tameslayt : 1) Tamawt ɣef ticcert, sɣur Mayan Ilyas\n2) La consonne double en kabyle, sɣur Moulod Sellam\n5°) Deux articles : 1) Di tsertit, ulac lxir neɣ tayri gar tmura\n2) Lezzayer : Anwi d uguren illan ɣer zdat\n6°) Le poème : « A Reppi ttxil-k serreḥ-as-d i waḍu! », asmuḥyet, sɣur Ziri At-Mεemmer\nGalileo. – Zdat wučči n tṣebḥit – Mara neṫekki ɣef unadi-nneɣ, a massa Sarti, mi nesuget askasi gar-aneɣ, nekk d Andrea, nufa-d amaynut : dayen ur nezmir ad t-neffer ɣef medden anida ma llan. Tura ad yebdu wakud amaynut, tallit taġeεmirt ! aḥlil win ur as-nḥedde !\nMassa S. – Eyyah ? ḍemεeɣ ahat ad nizmir ad nxelleṣ daɣen ayen i ‘ɣ-yeţalas buyefki, deg ‘akud-agi-inek amynut, a mass Galileo. Lemziyya ara yi-txedmeḍ, ur ţarra ara akken ilemẓi-nni ur t-txellṣeḍ akken teţarraḍ imezwura. Ih, aɣbel-iw d axelleṣ uyefki.\nG. idess – Eǧǧ-iyi xersum ad t-sweɣ ! (i Andrea), ihi, iḍelli nesaweḍ armi nefhem kra tɣawsiwin ɣas d timecṭuḥin.\nAndrea. – Nniɣ-as akk annect-a akken ad ţ-shemhmeɣ. Acu, yellan wayen ixuṣen. Akersiw-nni iɣef qqimeɣ, tberneḍ kan ɣeg yiman-is, ur t-tḍewreḍ ara akka (Yebren iɣil-is s usneqleb). Mer akka, yili ɣliɣ, ulac din ma.\nAyɣer ur tebrineḍ ak̇ersiw ad yuɣal uqerru-s d akessar ? Akken ulac din tarewla ula d nekk ad d-ɣliɣ dɣa ma d tideţ ddunit teţḍewwir am akka i d-teqqareḍ. Dayen teţwaṭfeḍ, a !\nG.– Yak nniqal kra din werraɣ-ak-t-id.\nA.– Ih, acu, deg yiḍ-a, ufiɣ dɣa ma akka i teţḍewwir ddunit, ad d-afeɣ aqerru-w d akessar mara d-yaweḍ yiḍ. Ur tezmireḍ ara ad d-tiniḍ mačči akka.\nG.– Yesers-d taţeffaḥt ɣef ṭabla. Ad as-neg taţeffaḥt-a d ddunit.\nA.– Atan daɣen d imedyaten-nni-inek kan i d-teţawiḍ, a mass Galileo. Akka tal tik̇elt ad tesnesreḍ iman-ik.\nG. – Anef.\nA.– Ma s ’imedyaten-agi kan, nezmer ad nesenser, ma nessen amek ara sen-nekk. Ugur yellan, ur zemmreɣ ad ţḃibbiɣ yemma sufella uk̇ersiw, akka i yi-teţgeḍ. Twalaḍ amedya-inek d win ur nlaq. Ihi dɣa, amek ara teḍru yid-s ma taţeffaht-agi-inek d ddunit. Ih, ur yella wacu ara yeḍrun yid-s.\nG. – (idess) Tideţ, ur triḍ ara akk ad teẓreḍ.\nA.– Ales-as-d daɣen. Amek aka ur yeţuɣal ara uqerru-w d akessar mara d-yaweḍ yiḍ ?\nG.– Ad as-neg ihi, ddunit d ta, ma d kečč, aql-ak da. (Yesenta di teţeffaḥt iceffir n usɣar i d-yekkes si tqejmurt). Tura aţan ddunit teţḍewwir.\nA.– Tura ihi, aqerru-w yeqqel d akessar.\nG.– Amek akka ? Ḥekker nezzeh. Anida-t uqerru-nni ?\nA.– (Yesken-d tineqqiṭ di teţeffaḥt). Da. Ukessar.\nG.– Amek akka ? (Yebren taţffaḥt-nni akken nniḍen). Mačči aţan deg yiwen umḍiq, akken tella uqbel ? Iḍarren mačči atenad ukessar ? Neɣ dɣa ad k-id-rreɣ tbeddeḍ mara k-id-berneɣ, ṭef, akka ? Yekkes-a iceffir-nni n usɣar si teţeffaḥt, syin ibren-it.\nA.– Aha°. Ihi dɣa ayɣer ur ḥulfaɣ s kra iḍewwer ?\nG.– Yak, tḍewwreḍ yid-sen ! Kečč, azwu yellan nnig-k, d kra yeddan d takurt.\nA.– Ayɣer ihi i d-yeţkad amzun d tafukt i yeţdewwiren ?\nG. – Yules tik̇kelt-nniḍen i uḍewwer n teţeffaḥt, iceffir n usɣar yenta deg-s. Aţan ihi, ddunit ddaw-ak, ad teqqim kan akken tella, tezga ukessar, ma, i kečč, ur temḃawal ara maḍi. Ma d tura sik̇ed kan nnig-k. Akka nella, taftilt aţan nnig uqerru-k ; ma d tura, ma akka ḍewreɣ taţeffaḥt, d acu yellan nnig uqerru-k, meḥsub d acu ara d-yekken usawen ?\nA.– Yesedda iman-is d umḃiwel-nni. D tazeqqalt.\nG.– I teftilt anida ara tili ?\nG.– Ṭef, tura !\nA.– D afelleq, ad tehemhem !\n10 yennayer 1610 : S temsikdet yesemras, Galileo yufa deg ‘igenni tidyanin i d-yefkan ţbut i unagraw n Kupernik. Ameddak̇el-is iberra deg-s ɣef tlufa swayes yezmer ad as-yeglu unadi-ya yeţnadi : Galileo yerna asagi di liman-ines d teɣzent n wemdan.\n« Ulac kra deg ‘igenni, i d-yufa Galiléo\nDeg useggas 1610, ass n 10 yennayer »\nTizeɣwit n Galileo di Padova. D iḍ. Galileo akked Sagredo, ţlen iman-nsen deg ‘ibidiyen zuren, ggunin tamsikdet.\nG.– Aql-i bateɣ, a Sagredo. Si send-iḍelli, aql-i bateɣ. Atan yeBter. (Iwehha ɣur-s tamsikdet). Aten-ad llan ɣer tama-s 4 yitran d imecṭuḥen fell-as, alamma s ujeεbub-a ara d-kaden. Walaɣ-ten ass n letnayen, acu ur mḥiṣeɣ ara nezzeh adeg-nsen. Walaɣ tasga-nsent. Atent-ad sneflen daɣen tasga. D acu akka yeḍran ? Xudi, 4 i walaɣ. (Yenhewwel). Axx, sik̇ed, tiniḍ-iyi-d.\nS.– Walaɣ kan 3.\nG.– Anida akka yerra wis 4-nni ? Atan wayen uriɣ. Ilaq ad nekakuli d acu n umḃiwel i wwin, anida uɣalen.\nQqimen ţeḥriṭiwen, lḥan d umahel-nsen. Asayes ad yesulles, acu, akkin agemmaḍ, nezga neţwali di yeBter akked ‘imedduk̇al-is. Mi tessaɣ daɣen tafat, sin ‘irgazen akken kan i zgan qqimen. Lsan iceṭiḍen n tegrest.\nG.– Ţbut d wa. Wis 4, yezmer kan yunef akkin deffir yeBter, anida ur nezmir ad t-nwali. Atan ihi, ɣur-k amtiweg iɣef iberren wayeḍ.\nS.– I teɣlalf-nni n ugers anida yenta YeBter ?\nG.– Ih d win, wissen anida terra akka tura ? Deg ‘acu ara yentu yeBter, ahat aṭas n yitran i itezzin fell-as ? Deg ‘igenni, ulac anida ara ttekkin, deg umaɣrad, ur yella rrebg ara ten-icudden. Yella-d yiṭij amaynut.\nS.– Hedden iman-ik. Teţɣwaleḍ nezzeh deg useɣzin-ik.\nG. – Amek akka ţɣawaleɣ ? Aha tura kečč, ɣas seḥmu kra iman-ik. Ayen akka teţwaliḍ tura, werǧin yella win i t-iwalen. Ziɣ ur ḍlimen ara, ɣezzan.\nS.– Anwi akka ? Imuɣal n Kupernik ?\nG.– Rnu ɣur-sen wayeḍ-nnin. Amḍal akkw yekker-d mgal-nsen, yerna taɣzent, nsen ! Aya, d ayen i ‘s-ilaq i Andrea. (Yekcem deg usineg. Yuzzel armi d tawwurt, yebda asuɣu akken ad as-slen). Massa Sarti !\nS.– Galileo, shedden iman-ik.\nG.– Sagredo, seḥmu iman-ik. Wa Massa Sarti !\nS.– Iwehha akkina tamsikdet. Icaḍ-ak usreεreε ! d acu-t waḍu-s i d-iṣuḍen deg-k ? aql-ak amzun yeffeɣ-ik leεqel !\nG.– Kker, ur ţɣimmi ara akka am uġermum, tura makka i d-tufrar tideţ.\nS.– Dadda-k mačči d aġermum. Aql-i la ţergigiɣ uġadeɣ amar dɣa aya i d-teqqareḍ d tideţ !\nG.– D acu ?\nS.– Σni yeffeɣ-ik leεqel ? Uġaɣ dayen ur teẓriḍ ara anida akka ara tegreḍ iḍarren-ik, ma aya i d-teqqareḍ dɣa d tideţ, ma ad tberrḥeḍ deg ‘iberdan zdat medden, ziɣ ddunit d takurt kan deg ’igenni, mačči d ammas umaɣrad.\nG.– Ih, mačči d amaɣrad-a aġeεmir akk, akked yitran-is i itezzin i ddunit-a, akken yeţɣil yal yiwen, wi cfan aya.\nS.– Ihi, dɣa d itran kan i yellan deg-s ? Ihi, i Rebbi ainda yella ?\nG.– Acu akka triḍ ad d-tinid ?\nS.– I Rebbi ? Anida yella Rebbi ?\nG.– Izeɣɣel ! Anida tyebɣu yili, mačči sufella-yinna i yella. Ur t-neţaf dihin, akken ur t-ţafen da wid izedɣen dihin.\nS.– Ihi, dɣa ma akka, anida yezdeɣ Rebbi ?\nG.– Σni nekk s amussnaw n teḋyanit ? Nekk d amusnak.\nS.– Di tazwara, d argaz kan i tellid ! Ihi, la k-qqareɣ : anida ara yili Rebbi deg unagraw-agi-inek.\nG.– Atan deg-neɣ, mačči anida nniḍen.\nS.– Akken i yeqqar winna akken serɣen ?\nG. – Akka i yeqqar winna akken serɣen.\nS.– Daymi akken i t-serɣen. Werεad zemmen 10 iseggasen aya !\nG. – Ur d-yesers ata ţbut. D demmu kan i idemmu. Wa Massa Sarti !\nS. – A Galileo, si zik zik ɣileɣ-k tḥerceḍ. 17 ‘iseggasen di Padova d 3 ‘iseggasen di Piza, fiḥel axmimer, d imeyyaten n ’inelmaden iwumi teslemdeḍ anagraw n Ptolemee, akken i t-tebɣa teKlizya, akken yella di Tira, Tira iɣef tebna teKlizya. Teẓriḍ d amucciḍ, teddiḍ d Kupernik, acu, ɣas akken, teselmaḍeḍ-t.\nG.– Imir-nni, werεad i d-ufiɣ ţbut.\nS.– S ucukket : Dɣa tɣileḍ, aṭas ara d-tesaliḍ ?\nG.– Ih, ad d-saliɣ kra din swadda. Teẓriḍ, a Sagredo, nekk laman umneɣ kan s wayen yellan deg umdan, ma tebɣiḍ laman umneɣ d ayen yellan ɣur-s d taɣzent. Mer mačči d laman-a swayes umneɣ, ur zemmreɣ ad d-kkreɣ taṣebḥit seg ‘ussu-inu.\nS.– Ihi, nekk ad ak-iniɣ : ulac din laman yellan anida llan. 40 iseggasen-a ddreɣ gar medden mmalen-iyi ur zmiren ad nnalen taɣzent. Sken-asen tazeḥḥaft n yitri amerwalu, sken-asen aɣbalu uweswes : ad neggzen seg usfaylu, ad ddqedqen ifadden-nsen. Awi-yasen-d ɣef kra yella d uɣzin, sers-asen-d 36 n ţbutat yellan, ad ḍṣen deg-k, ad k-rren d ihwah.\nG.– Dagi teffɣeḍ i ubrid, wagi d acemmet, wagi. Ur walaɣ ara amek i tḥemmleḍ tussna kečč yesmeḍrinen akka. Anagar wid yemmuten ur neţemḃiwil ara, ur neţarra awal zdat ifukal.\nS.– Anida tella txidest tamcumt, amek akka ara ţ-terreḍ d taɣzent ?\nG.– Ur d-gireɣ ara tixidas-nsen. D ayen ẓriɣ : aɣyul ad as-semmin agmer mara t-awin ad t-zenzen, ad semmin aɣyul i ugmer mara rin ad t-id-aɣen. D aya iwumi neqqar tixidest. Tamɣart ara yefken s ufus uxcin tameqqunt n walim i userdun uqbel ad yinig ; abeḥri ara d-yaǧwen i uɣerrabu iḥebber ad d-yeseddu ussan n lɣimra d wid n lebḥer yersen ; aġrud ara ireṣṣin tacacit deg uqerru-s mara s-inin ahat ad d-iwet ageffur. D imdanen am wi i d asirem-inu. Imdanen am wi sellen i teɣzent-nsen.\nIh, umneɣ s uḥeţem aẓidan yesrusuy taɣzent ɣef medden. Ayen tebɣu tekk-it, ur d-ţenkaren mgal-is. Ulac argaz ara s-yawin, ad yesusem ur t-id-yeţali wawal (Yebra i ubeεεa, yeɣli s akal) ma ǧǧiɣ abeεεa ad yeɣli, yerna ad iniɣ dawezɣi, ur iɣelli ara. Ulac argaz ara izemren aq yeqbel aya. Alɣad yeţimɣur mara d-yenser si ţbut. Amur ameqqran kennun-as, di taġara akk kennun-as. Asmeḍren, seg tadfi taġeεmirt i iɣef yeţazzal wemdan !....\nSeg ‘iɣimi yeqqim di teVnizt, Galileo yesenfel-it s waggwaḍ s abraḥ n Firenze. Tifin i d-yufa s temsikdet-ines, imussnawen yellan dinna, ad d-akk llan, ur t-uminen.\n« Izri yenna : « Aql-i lliɣ akken zgiɣ lliɣ si zik. »\n« Amaynut yenna : « Ma yeɣli wazal-ik, ɣas qucc sya. »\nAxxam n Galiléo di Firenze. Tizeɣwit-is umahel. Galileo yemmal imtigwen-nni i d-yufa i yiwen ‘ilemẓi, d Duk-ameQqran n Firenze.\nG.– Di leεnaya-nwen, a ssyadi, ma ur tgirem tamuɣli ɣer ‘imedduk̇al n yeBtar iwumi qqaren imtigwen imdasiyen (n tfamilt n Médicis) ?\nAndREA. – Yesken-asen tak̇ersiwt zdat temsikdet : – Qimet kan, di leεnaya-nwen.\nAFELSAF.– Tanemmirt, a mimmi. Uġadeɣ amar dayen ur neţili d afsasan akken i t-nesarem. A mass Galileo, uqbel ad naweḍ ɣer wamek iteddu ujeεbub-agi-inek ameεzuz, ma ad aɣ-d-tbuddeḍ s kra n uskasi. Tiẓri-nneɣ tezmer ad tili d ta : dɣa, imtigwen am wi, ma zemren d tideţ ad ilin.\nAMUSNAK.– Ih, askasi, akken ara bɣun ilugan.\nAnd. – Qim ɣef tk̇ersiwt-a, di leεnaya-k.\nAMUSNAK.–Daṣel, daṣel. D ayen teẓram, dulaqrar, ɣef akken nnan ‘imezwura, imtigwen ur nla ara talemmast-nsen d ddunit-nneɣ ur zmiren ara ad ilin, akken daɣen ‘imtigwen ur nettekka ara ɣef kra deg ‘igenni.\nG.– D ayen yellan.\nAFELSAF.– Fiḥel ma greɣ iman-iw ad d-iniɣ dɣa d tideţ llan, atan umeddak̇el-inu amusnak (Yunez metwal amusnak) yesekcem deg-sen ma. Bɣiɣ, s wannuz, nekk yellan d afelsaf ad d-greɣ tuţra : dɣa imtigwen-a ma yella baḥen, ma yella sefken. (Aristotelis divini universum)\nG.– Mačči yif ma neqqim kan di tmeslayt n menwala ? Mass Federzoni, ameddak̇el-inu, ur yessin ara talatinit.\nAFELSAF.– Σini yewwi-d ad aɣ-yefhem ?\nAFELSAF.– Suref-iyi, ɣileɣ d winna i ‘k-iberrden kan tilantiyin.\nG.– Mass Ferdozini, d aberrad n tlantiyin, yerna daɣen d amussnaw.\nAFELSAF.– Tanemmirt, a mmi. Tura, mass ma yeṭef deg ‘awal…\nG.– D nekk i yeṭfen deg ‘awal.\nAFELSAF.– Asfukel, aṭas ara ɣ-yeḋreɣlen seg-s, acu, axxam d axxam-ik. Amaɣrad, akken i d-yewwi fell-as Aristote-nneɣ arebbani, s sseḥǧa tabaḍnit i ţmaggant tebrurag d yiqba s ugers-nsen, s tegrawla tiwḍewwert n ’igerbuzen ‘igenni, amili imal unazzi n tafukt, s ukmay n teflwin umussu ‘igensiwin, s tuggti n yitran swayes yeţzuxxu wazgen-abrurag-nneɣ n wanẓul, s bennu imfeǧǧeǧ i d-yeţakk Uranus, akka i d-nniɣ, amaɣrad d bennu s uṣeggem ifazen, s tfulkit armi d ulamek, amek ara ad nemmiẓẓed ɣur-s ad as-nerwi amtawi ideg yella ?\nG.– Ihi, imtiwgen-a, akken ur nezmir ad ilin yerna ur nesεa taḍulli, kečč yellan d attuy, i mer dɣa ad ten-twaliḍ di temsikedt-a ?\nAMUSNAK.– Imir yezmer ad yaweḍ ad ak-yini, ajeεbub-agi-inek, ma yeskan-d ayen ur nezmir ad yili, ur ilaq deg-s laman maḍi. Tfehmeḍ ?\nG.– D acu akka teţḥuffuḍ ad d-tecicḍeḍ ?\nAMUSNAK.– Aha, a mass Galiléo, ad tedduḍ ɣer zdat ugar mer ad aɣ-d-teserseḍ ifukal swayes akka turdaḍ dɣa, di tecwawt n tebruregt taflayant maḍi deg ‘igenwan, ad ilin yimtigwen yesikilin, yerna ulac dacu uɣur cudden.\nAFELSAF.– Ifukal, a mass Galileo, ifukal !\nG.– Ifukal-inu ? Yiwet tmuɣli kan ɣer yiwtigwen-a, d tenqelt i d-neqqleɣ seg uḥekker-inu, kra din ad d-ikad ! Aha°, a mass, askasi-ya yebda iberren d azulal, yesḋebḋib.\nAFELSAF .– Awal-iw d awal imsiẓeḍ yesiẓden innan.\nFEDERZONI.– Γilen imtigwnen imdasiyen (n tfamilt n Medicis), d asbaɣ i ten-nesbeɣ ɣef tlantiyt.\nG.– Tebɣiḍ ad iyi-tesḃibbeḍ azennef ur nella ?\nAFELSAF.– Ḥaca ! Dayen iwumi ur neţizmir ! Aql-aɣ zdat Attuy-nneɣ s timmad-is.\nAMUSNAK.– Allal-agi-inek, ɣas ma d mmi-k, neɣ d win i d-trebbaḍ kan, tgerrzeḍ-as asali, ulac din ma.\nAFELSAF.–Aɣlad akk neɣled, a mass Galileo, kečč neɣ win yebɣan yili, ur iqebbel arqam n yisem amanag n Uxxam Ugeldun ɣef ‘imtigwen ideg tilin yeggra-d deg-s ma, ɣas d amecṭuḥ.\nUnzen akk d akessar zdat Duk-ameQqran.\nCOSIMO (Duk-Ameqqran).– Yezzi-d ɣer tsednan-nni n yiseɣ : Σni, yella wacu yerwin deg ‘imtigwen-inu ?\nTAMEQQRANT DI TESDNAN : Aha°, kra din iṣeggem deg ‘imtigwen n waTtuy-nneɣ flayen. Imussnawen-a la skasiyen d tideţ dɣa ma llan.\n1616, collegium Ramanum, asudu unadi n Vatikan, yesentem ayen i d-yufa galileo.\nAnda-kem a Taqbaylit !\nTamegra, Lɣella, tiwizi, tabenta, amger, tadla, irebbi, ddersa, aneqqel, tirint, taffa, tiẓẓit, aɣerri, aserwet, izgaren, tazaglut, adɣen, ddɣel, tazzart, tafala, tasisrut, alim, takka, atemmu, “aḍu d amesdrar neɣ d abgayt “, “nesazdeg yufrar-d lḥeb af ukerfa“, “ad nektil irden s Lgelba“ atg … d awalen d-yeţuɣalen yal tamegra d userwet deg unnar, ass-a ulac aseqdec-nsen, qlil-it wid i ten-yessnen, acku ulac tayerza, ulac izgaren d ifellaḥen. Ihi iwakken ur neggren ara, nekkni i d-yecfan ad ten-id-nini uqbel ad ifat lḥal, i yal tawleft ad as-d-nernu awennit i wsefhem ugar.\nKra yekka useggas, aqbayli yezga d axeddam , ulac dacu ara t-iḥebsen, d ideflawen d ageffur neɣ d aɣamac, ima d azemmur neɣ d tayerza d uqabac, iɣimi ar umdan ulac , tilawin irgazen arrac.\nUqbel aserwet, teţili-d tmegra n temẓin d yirden milmi qquren. Ulac aqbayli ur nemgir neɣ ur neserwet zik-nni, d tagi i d tafellaḥt-nsen. Uqbel tafrara (afellaḥ yeţbekkiṛ iwakken ad yemneɛ i yiṭij yeserɣayen aglim-is) amdan yuɣ-it lḥal deg yiger (ima deg wayla-s neɣ d awaziw ar wiyaḍ) ahat yewwi-d yagi tirni yelhan , amger yezga deg ufus i tmegra n temẓin, tabanta tɛelleq ur umgeṛḍ , tcudd ɣer wammas teɣli-d ɣef tgecrar iwakken ad tqeṛṛeɛ iɣlel d tiẓẓit ur nettun ara deg userwal milmi yesres ufellaḥ tadla n temẓin ɣef tgecrar-is iwakken ad ţ-icudd. Aqlaɛ n ibawen yeţili-d uqbel nneɛma-nniḍen acku zik i ţɣaren. Ma d irden ţɛeṭilen cwiṭ ur ţɣaren ara zik alarma fukken yagi tamegra n temẓin, i ten-meggren. Milmi sulin tamegra, ţneqqilent tilawin timẓin ar unnar, ţawin-t ɣef yiɛrar-nsent neɣ ɣef yiqwerray-nsent, ţbabbant tirint, tirint, arma gant taffa tameqqrant beṛṛa i unnar, maca milmi yebɛed unnar d irgazen i yeţneqqilen s icebbaken ɣef zzwayel (iɣʷyal neɣ iserdeyyan).\nZeggwiren ifellaḥen deg userwet ibawen, acku ibawen ţerwaten mebla ma iɣerra unnar ilmend n lḥebb-nsen ufayen, u yerna iɣlel-nsen zur, yesalay-d-d ayen swayes tɣerra tɣerɣert n unnar, neqqar “ yekker unnar “. Milmi ifukken aserwet wid yakk yesɛan ibawen, ddukkulen ar uɣerri n unnar, ad t-berzen akken iwata arma iqeɛɛed ulac adɣaɣ neɣ imɣi. Aɣerri yeţili-d s leɣwbaṛ n yizgaren, ad yeḥluli akken iwata s waman d-ţawint tilawin deg iyeddiden di tliwa, dɣa ad bdun aɣerri s uceḍbub ameqqran n umadaɣ (tidekt) ad jebbden cwiṭ cwiṭ arma yuɣ-d yakk leɣwbar annar, ad d-yeffeɣ amzun d tiɣerɣert n uxxam. Azekka-nni milmi yekkaw leɣbaṛ-nni swayes ɣerran, ad d-gren adɣen s annar. S umger ad bdun, ad fessin tadliwin (timuqnin) n temẓin, ara ţḍeggiren ar daxel, alarma tfukk taffa yellan beṛṛa i unnar. Imiren ad d-gren tayuga n yizgaren iwumi ara rren tazaglut (azaglu amecṭuḥ i userwet mačči d win n tyerza). Ma yella ulac izgaren sexdamen zzwayel i ţeqqnen ar lmeṛnuna (d asɣar azuran ijehden yentan di tlemmast n wennar). Ad bdun tuzzya deg unnar ɣef nneɛma i d-yersen, milmi yeɛya yiwen ad d-yuɣal wayeḍ ad t-yesteɛfu deg udewweṛ, win akken iţezzin, ad icudd rrjul n userwal-is iwakken ad iqerreɛ takka ɣef uksum-is, yerna yezga yeţsuɣu ɣef yizgaren milmi iţezzi deg unnar: “Lɛeb, lɛeb, annar yeččuṛ d lḥebb “!\nSkud yeḥḍem udɣen, izgaren ddewwiṛen, ifellaḥen (ţilin stugeţ, ţemɛewanen), tuzzar d yimṣelḥen n umezzir deg yifassen-nsen, jemmɛen adɣen ar wanda ţezzin yezgaren. Akken alarma yeṛṛez yiɣlil i d-ibanen s ufella, dɣa ad ḥebsen tayuga kra n cwiṭ ɣef tuzzya, ad ɛeddin sin ifelllaḥen iẓewren ad qelben adɣen, ad d-salin ddɣel (ayen mazal d iɣlel) yezwaren ar lqaɛa, akken ad t-qelben acḥal n tikkal, u yal tikkelt ad uɣalen ar tuzzya ama yenɣed akken iwata. Taɣawsa tamezwarut i d-yeţbegginen dakken tenɣed nneɛma, milmi neţwali deg yizgaren zgan ţeccḍen ifenzaɛen-nsen ɣef lḥebb d walim. Ihi imiren kan ad ḥebsen si tuzzya, ad jemɛen adɣen di tlemmast n unnar, alarma imug d aɛemmuṛ ameqqran, amzun d atemmu. Ma yella ulac abeḥri ad t-ṛjun ar d-yali. Yeţili s tugeţ timeddiyin. Dɣa ad bdun ad reffden tuzzar d asawen mgal tama ideg d-yeţṣuḍu waḍu, abeḥri yeqqwan, ad yili ɣur-es usizdeg. Nekkni deg taddart n Mliḥa deg temnaṭ n Uqbu, nesizdig ar Ubgayti (i d-yeţsuḍun di tama n Bgayet) neɣ ar umesdrar (i d-yeţsuḍḍun si tama n udrar icellaḍen). Milmi yeqwa waḍu, d lfelk ! D umatu kullec ad yizdig ; Maca llan kra inurar ur summren ara, waɛɛan kan amsedrar, ulac ɣur-sen abeḥri abgayti, dɣa yeţas-d yuɛeṛ ɣur-sen usizdeg, ţɛeṭilen, tikwal yeţnus udɣen deg unnar arma d azekka-nni . Ma d milmi d aɛeǧǧaǧ i d-iṣuḍen yeqḍeɛ usizdeg . Ifellaḥen ţɣummun adɣen dɣa ţṛajun arma tqaɛɛed tagnawt ! Tikwal nniḍen milmi teqmec maḍi, meḥsub ulac aḍu, ihi yeţɣimi udɣen arma d azekka-nni iwakken ad yizdig. Asizdeg yeţili-d s “tazzart” (fourche en bois ou en fer) milmi yeqwa walim deg unnar, maca milmi d takka d ukerfa i d-yeqqimen, neţkemmil asizdeg s “tfala“ (tafala= pelle en bois) yakk d tsisruţ (tasisruţ d taɣawsa nxedden deg yimɣi iwumi neqqar “isekkim“, ad t-neg am imeṣleḥ ad nesifrir yes-s ayen ur nemɛin). Ţekksen akwerfa (idɣaɣen d wakal) d ugecrir-nni n temẓin, akken alarma yufrar lḥebb af ukerfa, ad tban ddersa n temẓin neɣ n yirden iman-is. Ssin d afella ad nektil nneɛma s “lgelba “ ar taylut neɣ ar tcekkaṛt, ad nebdu asiweḍ n ṛṛẓeq s yiɣyal ar wexxam iwakken ad neččaṛ ikufan, ad teqqim d tijja i tegrest. Ma d alim bennun-t imezwura-nneɣ d atemmu ay ţseqqifen s udles, yeţɣimi d “leɛlef “ i yizgaren d yiɣyal i teţen di ccetwa mm ideflawen. Wissen ahat ţuɣ kra ara d-rnum ay imeddukal, iwakken ad neḥrez taqbaylit-nneɣ, ma nebɣa ad neg isegzawalen ɣef tfellaḥt. Tanemmirt.\nLangue - Tameslayt :\n1_ Tamawt ɣef ticcert\nYiwet n tamawt ɣef ticcert i ntteg deg umkan n uɣelluy n tiɣra " Apostrophe".\nIlaq ad neḥsu dakken "l' apostrophe" nessemras-itt deg uɣelluy n tiɣra (élision de voyelles) , tamuɣli - inu, a wi yufan ad tt- nessemres kan xeṛsum deg wawalen iwezlanen yesɛan amedya yiwet n tunṭiqt " une syllabe" iwakken ad nsishel asusru d tɣuri ama i yigerdan di lakul ama i imeqqranen.\n_In' as ( ini - as)\n_W'icqa ( Wi icqa)\n_W'ibɣan ( Wi ibɣan)\n_W'iẓran (Wi iẓran)\n_M'ara. ( Mi ara)\n_M' ulac ( Ma ulac)\n_Asmi ar ' aɣeɣ ( asmi ara aɣeɣ)... atg.\nIlaq ad neḥsu dakken nettaru s yisekkilen ilatiniyen am tefransist, am teglizit. Amedya ma yella nerfed - d tafransist.\nẒer kan amedya di tefransist amek i teshel tɣuri :\nAmedya dagi, ulac "l' apostrophe" :\n__ La petite poule prend du bois afin de allumer le feu. Le renard arrive avec un grand sac sur le épaule. Le hiver arrive.\nAmedya nniḍen, dagi tella, yerna tserreḥ i tɣuri :\n__ La petite poule prend du bois afin d' allumer le feu. Le renard arrive avec un grand sac sur l' épaule. L' hiver arrive.\nƔas ulamma tikkwal ula di tefransist, yella cwiṭ umgired deg ususru ɣas deg yiwen usekkil, amedya "h" muet ":\nDacu dagi deg "h aspiré" ulac "l'apostrophe" :\nMa nuɣal - d ɣer teqbaylit deg yimedyaten - agi deg wanda llan wawalen ɛeddan snat n tunṭiqin (plus de deux syllabes ) , dagi w' icqa, ur ntteg ara azal i " l' apostrophe" , ad naru kan akka ɣas asusru yemgarad kan akka cwiṭ ɣef tira.\n_ Asmi ara d- yuɣal, teḥkuḍ- as .\n_ D acu ara tiniḍ ?\n_ Iwala arraw-is.\n_ Yeẓra izem, yeffeɣ - it laɛqel.\n_ Ur yufi ara d acu iɣef yettnadi.\n_ Ur nečči ara, ur neswi ara...\nTuttra-inu taneggarut :\nTtarun kra "l' apostrophe" diɣen mticki ar 'arun isefra kan . Ihi ayɣer ur tt-seqdacen ara mticki ar' arun adṛis nniḍen ur nelli d tamedyezt ?\n3_ Le problème de la consonne double en kabyle\nImesli ussid d iɛewwiq di tira n teqbaylit i wid ur nesɛi tameẓẓuɣt yelhan !\nImesli ussid (consonne double) d asekkil nettaru snat n tikkal, acku akken i yettwanṭaq milmi i d-nettmeslay. Imesli neɣ asekkil (son, lettre) milmi ur t-id-nuri d ussid anda ilaq, yettbeddil anamek : Kkes (enlève) ≠ kes (eks = faire paître le bétail), amedya : "kkes " idɣaɣen-agi deg ubrid ≠ " Kes " lmal-ik di tmazirt, (Deg Uqbu neqqar "kes " mačči "eks).\nIhi iwakken ur nesseɣlaḍ ara, wid iwumi nesselmad tira n teqbaylit, yessefk ad asen-d-nemmeslay akken ilaq kan, acku llan kra n yiselmaden, ɣillen ma yessed imesli deg umyag (verbe), yessefk ad t-naru d ussid diɣen deg yisem n umyag (nom du verbe),\nAmedya : " jji "(d amyag, yessed di "j ") → tujjya (d isem amyag, yessed di " j "ɣas irennu-d ɣef targalt nniḍen), maca mačči yakk wid iwumi yessed imesli, milmi yella d amyag, tettɣimi tussda-nni deg yisem n umyag, amedya : ffad (avoir soif) → fad (la soif ulac tussda ɣef " f "), llaẓ (avoir faim) → laẓ (la faim,ulac tussda ɣef "L "), ẓẓal → taẓallit (dagi d " L " i d ussid),atg...\nImesli ussid yella akk di tutlayin deg ususru (lmenṭeq), yerna yessefk a t-nernu di tira. Di tṛumit nettaru : "gomme", " pelle "," chauffage ", atg ; ula di taɛṛabt ttarran "ccedda "(الشَّرُّ (ma nura-t s teqbaylit, imesli-nni "c " yettɣimi d ussid diɣen " cceṛ "). Ihi ulamek nettu-t di tira n teqbaylit, acku ula d taqbaylit tesɛa ilugan-is n tira (ses normes de transcription).\nMa ara ttmeslayen yimdanen, seqdacen " imi " i tinin n wawalen, rennun " tameẓẓuɣt " iwakken ad slen akken iwata. Nsel i yimesli ussid, nsel i win ur nessid. Nettaru akken nesla, ulac ilugan i d-yeqqaren s umata, amek ara naru imesli ussid, anagar kra n tsuraf d-ufan wid yettnadin di teqbaylit. Maca tella yiwet n tegrumma n yismawen n umyag i nezmer ad ten -naru s imesli ussid acku teɛdel talɣa-nsen, yerna amyag-nsen, ɣur-es imesli amezwaru d ussid,\nAmedya : ffer (amyag) → tuffra (isem n umyag), mmeɣ → tummɣa, jjem → tujjma, ddem →tuddma, zzem →tuzzma, ẓẓel →tuẓẓla, ssed →tussda, jji →tujjya, llez →tullza, llem →tullma,ffi →tuffya atg...\nDagi ismawen-agi d-bedreɣ ɛedlen di talɣa, ɣur-sen yakk tiɣra " u / a ". Ihi ɣas ulamma ur teɛdil ara talɣa n yimyagen-nsen, teɛdel talɣa n yismawen-agi ulamma deg usget, yerna akken llan d untiyen, ɣur-sen tussda deg targalt i d-yeṭṭafaṛen tiɣri tamezwarut "u" : tuttra (tuttriwin), tuccḍa (tuccḍiwin), anagar " tugna " i d-ufiɣ yemgarad yid-sen, acku d imesli " azenzaɣ " mačči d " aggaɣ, imi imesli azenzaɣ " g " deg umyag " ger " milmi yessed yettuɣal d aggaɣ " ggar ", meḥsub ulac imesli azenzaɣ ussid.\nWissen ma yella nekk ur cciḍeɣ ara diɣen di cwiṭ n timawt-agi.\nin Le Matin du Mercredi 25 novembre 2020\nin Le Matin du Mercredi 18 novembre 2020\nasmuḥyet, sɣur Ziri At-Mεemmer\nAman n tala mellulen\nTekcem-iten εeryan teccucuf\nTaεeğğağt n waḍu i d-iɣawlen\nTeddem lqecc-is s agu ad t-tcuff\nTmuqel-iyi-d s unezgum\nAkken ad ḥebbreɣ ad ẓeḍmeɣ\nAd as-d-awiɣ aslen neɣ cilmum\nD wayen-nniḍen is ad tt-ɣummeɣ\nS taḍuṭ n wulli ɣef tneqlin\nD ijeğğigen n mager iṭij\nI rriɣ tucbiḥt ger Teqbayliyin\nS tqendurt s-sselseɣ tettfeğğiğ\nMačči aṭas ijeğğigen i iwulmen\nFeṣṣleγ-as-d taqendurt i tleggaɣt\nTga am ineglusen yessewhamen\nTmirqiqt yeqqlen d tazeggaɣt\nTeḍleq-d i iman-is fell-i\nAm wakken tra ad iyi-tesnemmer\nS wesxenzeq d wemlelli\nḌḥiɣ-d rriɣ-tt i ucemmer\nUl n tungift yedder yella\nƔas ur tettẓalla ur ttaɣ luḍu\nTezga tessutur Rebbi di tala\nAd s-d-iserreḥ i tεeğğağt n waḍu\nDernière révision : 29/11/2020 dimanche 29 novembre 2020


Q=3	C=1	SS=0	LS=0	PS=1	DC=0	LC=0	SD=0	BS=2	G0=38	G1=23	G2=8	DLID=ber_Latn	BODY=Sophie Scholl : Tameḥḍart i das-ibedden d iɣes n tmijja i Hitler | Le RIFAIN\nWer yettwassen ca isem n Sophie Scholl ɣer berra i Uliman, maca nettat tettwassen s waṭṭas di tmurt-nnes s tḥajit-nnes.\nSophie Scholl, ttuɣa itteɛjib-as Hitler deg umezwaru maca nɣin-tt zegga i das-tbedd deg wudem-nnes. Tala : Getty Images\nDeg uwikand-a i yeɛdan aṭṭas n midden ssemɣaran s wass n tlalit n Sophie wis miyya. Tmɣart i das-ibedden deg wudem i Hitler, aya tewca x-as tudert-nnes amen tekmel. Tḥajit-nnes tettwaɛawed deg waṭṭas n idlisen, timezgunin d ifilmawen. D tḥajit i zi ttaymen midden taryazt ar yiḍ-a. Sophie tlul deg useggas n 1921, deg ij n tmurt ttuɣa ittedder aṭṭas n ikrisisen. Maca netta tesseɛda temẓi-nnes di lehna.\nBaba-s ttuɣa-t d amɣar n ubilaj n Forchtenberg deg yeffus-uɣelluj n tmurt Uliman, maca twacunt-nnes temmutti-dd ɣer temdint n Ulm. Temɣer Sophie d xemsa n aytma-s deg ij n twacunt d Talutrit d tamasiḥit, tessemɣara s izalen imasiḥiyen. Wami tiweḍ ad temɣer cwayt xenni i yeṭṭef Hitler leḥkam deg Uliman.\nWer dayi-yeqqar ila manaya x kurpa n tmurt-nneɣ\ndeg umezwaru, Hans (uma-s n Sophie) ttuɣa-t d ijjen zeg yinni i yettbeddan aked Ukabar anamur Asusyalist. Am waṭṭas n iḥudriyen Ilimaniyen. Hans yudef deg « umussu n iḥudriyen n Hilter » iḍeffaren i ukabar-a. Maca nettat tudef deg ij n umussu d acqiq-nnes « tɣuni n tḥenjirin Tilimaniyin ».\nSophie (x ufusi) d Hans (x uẓelmaḍ) deg iseggusa n rebɛin di lqern i yeɛdan. Tala: Getty Images\nBaba-tsen ila wer iḥemmel Hitler, ddeg-a n twacit i ɣer-s ɣer baba-tsen, d twacunt-nnes yejja later-nnes dag-sen aked lweqt. Awmaten wami ttuɣa ɣer-sen ij n uselmed innurẓem ttuɣa wer zemmren ad raḥen aked tseyyasyt n Reich (rrayex) wis tlata. Zi senni rrin taynit i mamec ttuɣa ttemsurrufen Inaziyen aked imeddukal-nnsen udayen d inaẓuren. Xenni bdan xezzren ɣer leḥkam s ij n tiṭṭ nneḍni.\nZegga Hitler iḥewwes Poland, xenni safi ttuɣa mmuttyen ɣer uɣezdis nneḍni, aqqa-ten zeg inni i das-iqqaren « lla » i Hitler. Ttwasekken aṭṭas n iḥudriyen Ilimaniyen ɣer umenɣi. Tura Sophie i unubyu-nnes i ttuɣa ippulsen, Franz Hartnagel : « Wer fehhmeɣ mayemmi ca n yiwdan ttɣamaren s tudert n yenniḍen. Wer fhimeɣ ddegg-a ttwaliɣ-t d tibbuhliya. Wer dayi-yeqqar ila manaya x kurpa n tmurt-nneɣ ».\nTeḍfar Sophie uma-s Hans di tesdawit n Munich. Tegga aṭṭas n tuddukliwin aked ijjen gruppu n iḥudriyen i yetterran taynit i tẓuriwin d yidles d tfelsaft. Teɣra Sophie manaya aked uɣezdis n tɣuri-nnes i Tebyulujit. Qqaren qa nettat txes ccḍiḥ, d liraret x upyanu, mamec ttuɣa i das-itteɛjib ad temsel di tilwiḥin.\nWer daneɣ-tettqqnem ca iqemmumen-nneɣ\nTaseḍma n tnewwact tacemlalt ttuɣa dag-s setta n midden. D tenni d taseḍma i yegga Hans, uma-s n Sophie d umeddukel-nnes Alexander Schmorell. Tudef akid-sen ula d Sophie, aked Christoph Probst d Willi Graf d ijjen zeg iselmaden-nnsen qqaren-as Kurt Huber.\nAfilem Aliman « tanewwact tacemlalt » i dd-yeffɣen deg useggas n 1982, iɛawed x tudert n Sophie d wuma-s Hans. Tala: KPA/UNITED ARCHIVES\nAyt taseḍma-ya ssufɣen-dd abarru n tewriqin, bḍan-tent s temɛawant n ijjen tracca n imeddukal. Ddegg-a n tewriqin ttuɣa ttlaɣant Ilimaniyen ad bedden deg wudem n Inaziyen. Ad bedden deg wudem i tmenɣiwt n wudayen, mamec ttuɣa tettren ad sbedden amenɣi.\nUran deg ijen tewriqt zzag-sen : « Wer daneɣ tettqqnem ca iqemmumen-nneɣ. Neccin d imesli n wul, tanewwact tacemlalt wer kenniw-tejji ca di lehna ».\nTaseḍma-ya tessufeɣ-d tawriqt tis setta di beddu n useggas n 1943.\nYus-d dag-s : « Yeggur ad reddjen isem n Uliman i lebda mala wer kkren iḥudriyen Ilimaniyen ad rren lḥarr ad beddlen aya. Ad iḥekk iɛeffanen ad bnan ij n Uruppa d tanimant n jjdid ».\nD ta d tawriqt tameggarut i d-ssufɣen.\nZi tesdawit n Ludwig Maximillian mani ttuɣa tbeṭṭa Sophie tiwriqin-nnes.Tala: EPA\nDi 18 Febrayer zi 1943, Hans d Sophie Scholl tuɣa beṭṭan tiwriqin-nni di tesdawit.\nḤedd wer yessin mayemmi tgeɛɛed Sophie ɣer iṭaj ittsajjan x lemraḥ ameqqran n tesdawit. Mani i d-tenḍar aṭṭas n tewriqin, imken ttuɣa txes aṭṭas n imeḥḍaren i ɣa iẓren twiriqin-nni nnsen. Aked wami tiwriqin weṭṭan-id ɣer tmurt, yeẓr-itt ijjen zeg ixeddamen, iɛelm-asen i Gestapo (apulis asertan n ddewla tanazit).\nṬṭfen Sophie d Hans, uca ḥekmen x-asen s tmenɣiwet, ugin ad feḍḥen imeddukal-nnsen nniḍen. Maca Inaziyen ttuɣa ḍeffren-ten, wami ɛdan ca n wayyuren, nɣin-ten s kulci.\nRoland Freisler yettwassen s ubeṭṭuy n Hitler, d netta i yeḥkmen s lmewt x merra ayt taseḍma n « tnewwact tacemlalt » deg useggas n 1943. Tala: Getty Images\nDeg wass i di yexsen ad ten-nɣen, tenna Sophie i ttuɣa iɛelmen yalleh 21 iseggusa :\n« Ij n wass isummer yecna, nec ixess-ayi ad ugureɣ… Ha qaɛ mmuteɣ ? Aqa nesfaqq-d luluf bdan ttenhezzan ».\nTiwalin-a, d taryazt n Sophie, ɛad Ilimaniyen ttɛeffaren zzag-sen ar wass-a. Ttwasemman ssekwailat d izubaq s yisem-nnes d isem n uma-s. Inniḍen, xeyyqen minzi ayt n « tnewwact tacemlalt » wer dasen-wcin ca aya n usemɣar.\nIsem n « Sophie Scholl », d « Hans Scholl » ttwassnen deg Uliman, maca inniḍen i yellan di « tnewwact tacemlalt » wer ttwassnen ca. Tala: Getty Images\nIsem-nnes sxeddamen-tt aṭṭas di tseyyas Ijjen ukabar d afusi zeg uliman qqaren-as: « Alternative für Deutschland » (AfD) nnan : « Sophie Scholl, mli tedder tili tbedd akid-neɣ ». Di ca n ibedditen kunṭra i ubelleɛ n Kuruna di Hanover. Ijjen tḥudrit zzag-sen tenḍu-dd, tegga ixef-nnes axmi s Sophie Scholl.\nƔer ɛawed : Merra min tzemmred ad tessned x Uhulukust


Q=13	C=6	SS=0	LS=0	PS=6	DC=0	LC=0	SD=0	BS=3	G0=5	G1=1	G2=0	DLID=ber_Latn	BODY=ttwafen kter zi 160 n imeḍlan n iḥenjiren imeẓẓyanen di Kanada | Le RIFAIN\nttwafen kter zi 160 n imeḍlan n iḥenjiren imeẓẓyanen di Kanada\nAsiɣi n tfawt x umezruy di Kanada, yessiweḍ ɣer twafit n waṭṭas n imeḍlan n iḥenjiren imeẓẓyanen -tarwa n imezdaɣ imezwura- i ttuɣa yettwakerfen di glizyat d sekwilat.\nƐawed ttwafen di Kanada aṭṭas n imeḍlan i di netyen ayt bab n tmurt n tidet, kṭer zi 160 n imeḍlan n iḥenjiren imeẓẓyanen i yettwafen di tegzirt n Kuper deg ij n ddemnet ttuɣa-tt qbel d ssekwila. Ssekwila-nni ttuɣa ttrebban din min yeqqimen zi tarwa n imezdaɣ n umarikan imezwura,. zeg ineggura n lqern n 19, ar mani d 1975.\nAzellif ameqqran n lḥukuma takanadit Justin Trudeau yenna: « iqqes-ayi wul » lami dd-yeffeɣ lexber, « Inni yemmuten wer nzemmar a ten-dd-nerr, maca nzemmar a nekkes afrag x tidet, a nexdem akked wamunen n wegdud asrew (agdud amezwar), maḥend a neqḍa x useḥqer, d useɛqer.\nArrayes n Kanada iswingim deg wemkan n twafit nni (Liam Richards/ AP)\nDi simanat yeɛdan ttwafen di Kanada beɛda kṭer zeg 1000 n imeḍlan n tarwa n imezdaɣ imezwura n Kanada. Ttuɣa ttwaggen s bezzez di sekwilat mani dasen-ɣa-mesḥen tanettit-nsen.\nzeg 1874, ca n 150.000 n iḥenjiren tarwa n wegdud asrew, bbẓen-ten s uɣil di glizyat. Aṭṭas zeg-sen i xef yettwaɛedda niɣ ittwakerfes. Ar nhar-a, leḥsab yeqqar belli ca n 4000 zeg iḥenjiren-a mmuten ɣir s wuxsas. taneggarut n ssekwilat-nni teqqen di ttesɛinat.\n« Iggur a nerbeḥ » : Zelensky, amɣar n Ukraniya itthedden Ukraniyen.\nCahid Andic - 24 février 2022\nCristina Calderon.. Tameggarut i yessawalen s yiles n Yagan, temmut.\nCahid Andic - 21 février 2022\nIkurdiyen n Turkiya: Tḥajit n wegdud-a i ttɛawaden imedyazen-nnsen.\nCahid Andic - 10 février 2022


Q=16	C=0	SS=0	LS=16	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Akaten imaynuten i ubaɣur n tgemma d yimezdalen\nAsamas, 06 Meɣres 2022 12:58\nZZAYER TAMANEƔT – Ixebber-d uneɣlaf anesmigal ɣer uneɣlaf amenzu d-yelhan s tdamsa n tmussni d tgemma, Yacine El Mahdi Walid, ass n usiḍyas deg Zzayer dakken ttwaddmen wakaten imaynuten i ubaɣur n tgemma d yimezdalen.\nAsamas, 06 Meɣres 2022 11:45\nTukksa n yisirgen d ayen ara yesbeɣsen tiṛmisin ad adfent ɣer taggazt\nAkras, 05 Yennayer 2022 08:31\nZZAYER TAMANEƔT – Yenna-d Mass Yazid Benmouhoub, anemhal amatu n Taggazt n Zzayer, ass n usinas deg Zzayer Tamaneɣt, dakken asidef n tbankiwin d yiɣsuren idrimanen ɣer taggazt war ma yessareg-itent unebbaḍ n Tbanka n Zzayer deg ukatar n usaḍuf n tedrimt n 2022 d ayen ara yesbeɣsen tiṛmisin-a akken ad adfent ɣer taggazt.\nAynas, 20 Dujembeṛ 2021 10:07\nAlɣu n Useqqamu n Yineɣlafen (Agzul)\nAynas, 20 Dujembeṛ 2021 09:04\nZZAYER TAMANEƔT – Yesselwi uselwya n tegduda, aɣella anafella n yiɣallen umrigen, aneɣlaf n umzaɣ aɣelnaw, Abdelmadjid Tebboune, ass n usamas, timlilit n useqqamu n yineɣlafen ay d-yellan i lmend n usekyed d uqbal n yisenfaren n usaḍuf yerzan igzumen n teɣdemt d unadi ussnan, am wakken ay d-yella deg-s usemned n yiwen n uneskin ɣef usnegmu n ufares akerrazan, ɣef wakken ay d-yenna yiwen n ulɣu n useqqamu n yineɣlafen.\nAynas, 06 Dujembeṛ 2021 11:56\nZZAYER TAMANEƔT – Yesselwi uselway n tegduda, aɣella anafella n yiɣallen umrigen, aneɣlaf n umzaɣ aɣelnaw, Abdelmadjid Tebboune, ass n usamas, timlilit n useqqamu n yineɣlafen i usekyed d uqbal n kra n yisenfaren n usaḍuf d tanaḍin d usemned n kra n yineskinen yerzan mennaw n yigzumen, ɣef wakken ay d-yenna yiwen n ulɣu n tselwit n tegduda.\nAsimwas, 15 Tubeṛ 2021 10:35\nAkwas, 14 Tubeṛ 2021 10:29\nQSENṬINA – Yenna-d uneɣlaf anesmigal ɣer uneɣlaf amenzu d-yelhan s tdamsa n tmussni d tgemma, Yacine El Mahdi El Oualid, ass n ukras deg Qsenṭina, dakken ad d-sbegsen amelyaṛ n yidinaṛen i usidrem n tgemma.\nAcqirrew n Tgemma n Zzayer: Kraḍ n yisenfaren isfaranen umi yettunefk warraz\nAkras, 14 Yulyu 2021 08:01\nZZAYER TAMANEƔT – Kraḍ n yisenfaren isfaranen deg tɣult n tesnatwilin n tedrimt umi ttunefken, ass n usinas, warrazen deg teẓrigt tis kraḍt n wahil n « Ucqirrew n Tgemma n Zzayer ».


Q=16	C=5	SS=5	LS=5	PS=5	DC=5	LC=0	SD=0	BS=3	G0=6	G1=3	G2=3	DLID=ber_Latn	BODY=I wacu timanit i tmurt n yiqbayliyen ? - Tamurt | Isallen n tmurt\nAsnubeg Taqbaylit I wacu timanit i tmurt n yiqbayliyen ?\nI wacu timanit i tmurt n yiqbayliyen ?\n29 Ibrir 2011\ntimanit i tmurt n yiqbayliyen\nAyen i yceɣben s waṭas iqbayliyen, d tadamsa, imi tura tamsalt n lasel d tissas amzun akken ur sɛint ara azal am zik ! Ihi, ad d-nemmeslay ɣef uḥric-a di tmurt n leɣbayel.\nAkken yella lḥal, nettidir akk deg tudrin, deg temdinin, Neẓra akk belli yal taddart tesɛa irgazen d yettaṭafen isenfar, ifurguyen n ussiweḍ, tiḥunna… wigi akken neẓra akk, ttxellisen tabzert. Ma yella yal taddart tesɛa 3 neɣ 4 n yirgazen d-ittaṭafen isenfaren yerna yal yiwen seg-sen ittxellis ugar n 30 imelyan i useggas war tiḥunna,ifurguyen… acḥal i dtessekcam taddrt-nni i useggas? Aya war ma nemmeslay-d ɣef temdinin yecban Aqbu yeččuren d lluzinat, Leqser, Bgayet…\n– Acḥal n lluzinat i tesɛa tmurt n leqbayel ?\n– Acḥal n tḥunna, ifurguyen…yettxellisen ?\n– Acḥal n yirgazen d-ittaṭafen isenfaren, ixeddamen niḍen am wid yettseṭṭilen icubaɣ…?\n– Anda ttarran akk yidrimen n usagen d unafag d yidrimen n Bgayet ?\nIlaq ad nẓer ay ayetma belli wigi i yaɣ-iḥekmen ttkelliḥen-aɣ ! ur aɣ-d-ttawḍen ara yisurdiyen n lpitrul ! Nezmer ad nidir s tdamsa n tmurt-nneɣ akken ilaq, nezmer ad tt-nesnerni acku adabu yettsabuṭi-yaɣ, aṭas n yisenfaren i bɣan yiberraniyen neɣ wid n daxel ad sseftin deg tmurt-nneɣ taqbaylit, yettagi udabu aya ! Ilaq ad nẓer belli timura irebḥen mačči s lpiṭrul i ttidirent, maca s tebzar n lluzinat d yixeddamen n yigduden-nsent.\nPrevious articleBgayet: Imezdaɣ n iḥeddaden cektan ɣer lwilaya\nNext articleBgayet: Tarwa n ccuhada lḥan ass-a di Bgayet\nmuḥend 22 Dujember 2018 At 10h09\nazul, akken gziγ nekk tamsalt-a n timanit i tmurt n Yeqbayliyen, ad tili d tuddsa seg ufus n warraw n tmurt,s uxemmem-nsen kan ara telhu, a tt-rren axir wassa, ad kksen fell-as aεukkem i d-isers udabu Aεrab-ineslem di 62 ar assa, adabu yettbuddun ayen ddir i wansayen d tutlayt d tdamsa n tmurt Leqbayel ulac ṭṭmaε deg-s, acḥal iseggasen aya tura, la ttruẓun deg-s, kra n wid iran a tt-ḥudden, zzin fell-sen, wa nγa-t wa nfan-t, wa gezmen-as awal,cwi kan tura medden akk ukin, nwala abrid s talwit, ad aγ-yessiweḍ ar wayen nebγa,nra ad nidir d ilelliyen ad neqqim d Iqbayliyen ur yettizmir yiwen ad aγ-ibeddel,ma d aγrum anda nedda a t-id-nsis, imi tamurt n Leqbayel d axxam-nneγ, Lezzayer merra d taddart-nneγ, acku d ayla lejdud-nneγ nettayal deg-s.\nmuḥend 5 Maggu 2011 At 15h50


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Anfed: Timerniwt n ufares n ugzum uslig i usenqes n watig\nAsimwas, 04 Meɣres 2022 15:07\nCCLEF – Iwekked-d uneɣlaf n temguri, Ahmed Zeghdar, ass n ukwas seg Cclef, dakken imeẓla-nnes ttmahalen s usemyuddes d ugzum uslig akken ad rnun afares n unfed i usenqes n watig-nnes.\nAkwas, 27 Yennayer 2022 14:32\nZZAYER TAMANEƔT – Yettwassekyed yiwen n usenfar n tanaḍt taslekmant, ass n ukras, deg temlilit n unabaḍ ay yesselwi uneɣlaf amenzu, Aimene Benabderrahmane, ɣef usifses n tsekkirin n tukci n usireg n usedwen i yizraren d yisgulaf n ufares yettwaṣeggmen.\nYessekyed unabaḍ asenfar n usaḍuf amaynu n usefti\nAkwas, 23 Dujembeṛ 2021 10:18\nZZAYER TAMANEƔT – Yessekyed unabaḍ, ass n ukras, deg yiwet n temlilit ay yesselwi uneɣlaf amenzu, aneɣlaf n tedrimt, Aimene Benabderrahmane, yiwen n usenfar n usaḍuf yerzan asmal n usefti, ɣef wakken ay d-yenna yiwen n ulɣu n yimeẓla n uneɣlaf amenzu.\nAsduqqes amguran: Aselhu n tinnuzɣa n usefti d yihri awerdani\nAsinas, 07 Dujembeṛ 2021 14:14\nZZAYER TAMANEƔT – Asarag Aɣelnaw ɣef Usduqqes Amguran ay ifuken ass n uynas, d win ay ifuken s mennaw n yisemtar yerzan ladɣa anaḍ n uselhu n tinnuzɣa n usefti d yihri awerdani s useɣnew n tsemsedda d timellilin deg tgensas tidiplumatiyin n Zzayer deg uzɣar.\nAsinas, 07 Dujembeṛ 2021 13:17\nZZAYER TAMANEƔT – Iwekked-d uneɣlaf amenzu, aneɣlaf n tedrimt, Aimene Benabderrahmane, dakken Asarag Aɣelnaw ɣef Usduqqes Amguran ay ifuken ass n uynas deg Zzayer Tamaneɣt, d win ara d-yessuffɣen tamurt seg usefrek attalan yernu ad tt-yessidef ɣer tallit n usefrek yersen ɣef yiɣawasen yettwazerwen i useɣti n yikalaten ucciḍen ay teḍfer naqal Zzayer.\nTamguri taɣelnawt yessefk ad tedrew s 15% deg ufaris agensi anusem\nAsamas, 05 Dujembeṛ 2021 11:21\nZZAYER TAMANEƔT – Iwekked-d uselway n tegduda, Mass Abdelmadjid Tebboune, ass n usiḍyas deg Zzayer Tamaneɣt, ɣef tḍullit n usali n udraw n temguri deg ufaris agensi anusem akken ad yaweḍ ɣer gar 10 d 15% akken ad yeqleɛ ugzum-a s tidet.\nTebboune yumeṛ ad d-tili « tegrawla tamgurant » n tidet\nAsamas, 05 Dujembeṛ 2021 10:03\nZZAYER TAMANEƔT – Yumeṛ uselway n tegduda, Abdelmadjid Tebboune, ass n usiḍyas deg Zzayer Tamaneɣt, akken ad ttwaddmen yisurifen d ikmamen akken ad d-tili « tegrawla tamgurant » n tidet yernu ad yernu udraw n temguri deg tdamsa taɣelnawt, am wakken ay yessefk ad ttwakksen akk wunjugen ibiruqraṭiyen i usides n tedbelt ɣer yimsefti.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yessefk ttwassnent ugar tṣekkiwin n Mouloud Mammeri (lewṣayat)\nWEHṚAN – Aṭas n lewṣayat ay d-yeffɣen, ass n lḥedd, deg Wehṛan, i lmend n wextam n usarag n wesfugel n tlalit n Mouloud Mammeri, yernu iswi-nsent d assussen n tṣekkiwin n umaru d wemnadi-a.\nIswi netta d assifses n tṣekkiwin n Mouloud Mammeri akken ad tent-ssnen akk medden, ɣef wakken ay d-yenna Si El Hachemi Assad, amaru amatu n Useqqamu Unnig i Timmuzɣa ay yessuddsen asarag-a deg umezgun n Abdelkader-Alloula n Wehṛan, d asarag ay d-yellan ddaw leɛnaya n uselway n tegduda, Abdelaziz Bouteflika.\nYenna-d daɣ umaru amatu n Useqqamu Unnig i Timmuzɣa dakken assumer n yemttekkiyen iswi-nnes d assussen n tṣekkiwin n Mammeri ula i yilemẓiyen akken ad tent-ɣren, ladɣa s webrid n ussezgi n tṣekkiwin-nnes ɣer tsulal tigtalɣanin d uzawag n wunuɣen.\nAsarag-a yella-d s usentel n « Tirzi n Ssinima ɣef Tṣekka n Mammeri », yernu nnan-d daɣ deg-s yemttekkiyen dakken « yessefk ad ttwasmeḍnent akk tisras ay d-yellan deg tesdawiyin tidzayriyin d twerdaniyin ɣef wugur n ussezgi n tṣekkiwin tiseklanin tidzayriyin ɣer ssinima d umezgun ».\nAya ad yessiweḍ, deg tgara, ɣer ussebded n « ujerred adrirawan i lfayda n yemnadiyen », ɣef wakken ay d-yenna Mass Assad ay d-yernan dakken, deg ukatar n umulli-a wis 100, yessefk ad tettunefk tuzwirt i tṣekkiwin n Mammeri.\nGren-d daɣ yemsaragen tiɣri i « wesmal n umahil ay gan yinarmen yemgerraden n unadi ay d-yelhan s yisental-a s ussebɣes n tigawt n uẓeḍḍa d ticcurka », d ussebɣes n ussuɣel n yimahilen d unadi ɣer tmaziɣt d taɛṛabt.


Q=0	C=0	SS=0	LS=0	PS=0	DC=0	LC=0	SD=0	BS=0	G0=12	G1=9	G2=2	DLID=ber_Latn	BODY=Ad d-nessers i lmend-nwen yiwet n tezrirt n teɣbula nnig n temsirin icudden ɣer yiswiren imgaraden n tezrawin. Ad awen-ifk ad tlemdem ugar ɣef kra n yisental i kun-iεeǧben.\nAdlil n teflest d tudert n tmezdayin tinǧiliyin\nAdlil n teflest d tudert n tmezdayin Tinǧiliyin d yiwen n udlisufus n 40 isebtar (A5) i yettwasqedcen nezzeh di Tferka Ugafa. Iskanay-d Ayen iwulmen n usekkud Amasiḥi d tudert n tmezdayt s tarrayt isehlen yerna d tanagrawant, s waṭas n tseddarin d isteqsiyen akken ad gen s telqeyt tazrewt n usentel. Arusfus-a ittwahegga ama i lmumnin ijdiden ama i lmumnin yenẓuẓin, meεna izmer ad ittwaseqdec si yal yiwen ittnadin ɣef wayen ttamnen imasiḥiyen. Anida iseεεun timuɣliwin imxallafen ɣef kra n yisental i d-yusan d ussinen (amedya aɣḍas), timuɣliwin-a ttwasfehment-d. Iswi n udlisufus-a d askan akken iwata n yisekkuden isεan azal wad iqebel di tlelli kra n tmuɣliwin deg yella umgarad ɣef kra n temsal tussinin.\nRuḥet, rret wiyaḍ d inelmaden\nIttwahegga s tesleg i lmumnin ijdiden, Ruḥet, txedmem inelmaden! D yiwet n tezrirt n 22 n tezrawin tisentalin i d-ittawin ɣef wamek ddan di lweqt kra n yiferdisen akked Imenzayen n tezrawt n Tira Iqedsen (190 isebtaren). Tamsirt-a tewjed s tutlayin n teglizit d taεrabt.\nTamsirt-a n setta n yiḥricen tettwahegga deg usammer alemmas i wid ittnadin ad fehmen timsal n rruḥ. Iskanay-d Linǧil s tarrayt tusliḍt, meεna s beddu n tikta n lsas. D ttawil ifazen i wid ittnadin s tidet abrid n leslak. Tamsirt-a daɣen tella s taεrabt d teglizit.\nTiririt ɣef tiẓri n Temhazt\nD yiwen umagrad amecṭuḥ i d-ittaran ɣef kra n yisteqsiyen i d-tesban teẓri n Temhazt. Tamsirt-a tewjed s tlata n tutlayin, Taεrabt, Taglizit d tespenyulit.


Q=0	C=0	SS=0	LS=0	PS=0	DC=0	LC=0	SD=0	BS=0	G0=54	G1=33	G2=11	DLID=ber_Latn	BODY=Ɛli Msili ameɣnas anmagal - LIBRE ALGÉRIE\nHome›AWAL›Ɛli Msili ameɣnas anmagal\nAmeɣnas asertan anmagal, André Ɛli Msili d yiwen udmawan asertan n tenmegla tazzayrit yettwasnen s waṭas. Ilul deg useggas 1940, imawlan-is d leqbayel zedɣen tamnaḍt n Leqliɛa si tama n Lezzayer tamaneɣt. Yemmut di Lparis ass n 07 yebrir 1987. Baba-s d yemma-s sɛan taɣelnewt tafransist, ihi ula d netta yeddem-itt si tlalit-is. Yekka-d aɣerbaz alemmas n Bufarik, syin tasnawit n Ben Ɛeknun, dinna dɣa akken d ameẓyan i yekcem ɣer txibat n FLN. Taɣzuyt tameẓyant n yimawlan-is, yerra-tt d adeg n temlilit d tufra n yimseblen d yimjahden. Asmi yesɛa 20 n yiseggasen , taredsa tafransist tceggeɛ-d ɣur-s ad iles d aserdas. Yugi ad yili ddaw n leɛnaya n tredsa n Fransa, yeṭṭef abrid n trewla. Icula Marsay d tmurt n Ṭelyane, syin yekcem Tunes. Di tunes dɣa d aneɣlaf n leslaḥ d tmaɣunin timatuyin ( MALG) i d-t-yedmen ad yili deg terbaɛt n yisafsen n tredsa n tmunent taɣelnawt (ALN). Ihi ata yekcem d imeggi n tɣellist akked yinarmasen imaynuten. Yuɣ amḍiq d terbaɛt n Diduc yellan di tripuli tamaneɣt n Libya. Kra n wakkud kan yuli d agradi, yuɣal ɣef uqerru n yiwet di snat n tgezmin i d-yelhan s tirmad n tnewwact di tmura tiberraniyin.\nDi tmunent n tmurt deg useggas 1962 almi d 1966, d tallit-nniḍen tedder tmurt. Iqeddacen n MALG twaceyɛen ɣer Lezzayer tamaneɣt iwakken ad fken afus n tallelt i tdukli-nni yesbedd usira asertan akked terbaɛt n Tlemsan s lɛesker n tilas mgal tarbaɛt n Tizi Wezzu. Dɣa dayi i d-temmeɣ tredsa n tilas ɣer tmaneɣt tesseɣli Anabaḍ Uɛḍil n Tagduda Tazzayrit ( GPRA). Ṭfen leḥken s yiɣil d tredsa. Ikumya-nsen n tredsa iwakken uɣen tamaneɣt , uggaden ad d-kken si tama n Lwilayat III Lwilaya II, ihi kkan-d si tama n umalu, ɛummen-d sdat n temnaḍt n Clef. Deg ubrid ɣer tmaneɣt, agrawliw Ɛli Msili irewel-d si teɣlemt tasredsant-nni , yegga srid tanalit akked yiserdasen imeqqranen n Lwilaya VI, anida i ten-ixebber s yimihi n tuɣalin n MALG d tamsulta tasertant.\nDi temnaḍt timanit n Lezzayer tamaneɣt kkren-d imussuten n yinelmaden d ssandikat, d trebbuyaɛ n lxalat, ilemẓiyen dduklen iwakken ad seḥbibren ɣef talwit taɣarimt , llan-d i lmendad n tamiwin yettnaɣen ɣef leḥkem. Yella yid-sen Ɛli Msili deg tmesbaniyin i yettlaɛin i yiqerra n FLN, qqaren-asen: « Sebɛa n yiseggasen barakat » Deg unebdu 1962 yegga tanalit akked Lḥusin Ait Aḥmed yellan d amazan deg usqamu amennay, anida yella yettnaɣ iwakken ad yesseḥbiber ɣef uskasi asertan aɛafi. Di cṭember 1963 mlalen sin n yirgazen-a, dduklen sbedden-d akabar n Tirni n Tiɣallen Inemlayen (FFS). Ameɣnas Ɛli Msili yeddem taɛkumt n ulɣu d useɛlem n yimdanen s tlalit n FFS, ladɣa imi netta yella yeqreb mliḥ ɣer wammas d tama n yinelmaden, yerra ad d-yesker adru ara yilin akked tugdut d ssandikat timaniyin , mgal n trebuyyaɛ yesbedd ukabar awḥid di tallit-nni. Yuɣal imi izeddi i tekkelt-nniḍen deg yiqeddicen n yisafsen, yuɣalen d (SM) iqeddicen iserdsanen. Syin i d-yettawi isallen i d-yettak i ukabar-is.\nDi tuber 1964 mi fell-as aseggas i tnekra n FFS, Ait Aḥmed d Msili ttwaṭfen di tmurt n Leqbayel. Yemneɛ si lmut i lmend imi Ben Bella iger-d lemcawrat gar-as d yiɛeggalen n FFS. Cegɛent ɣer lḥebs n Wehran, syin serḥen-as-d ass n yiwen unbir 1965 send ummuɣ n Bumediene ɣef Ben Bella. Tazwara n 1966, yeffeɣ d imneǧli ɣer Fransa. Yexdem tanalit dɣa dinna daɣen akked yimeɣnasen n FFS di tnetla di lɣerba. Si temnaḍt n Marsay seg 1967 almi d 1969 yerra-d tirmad n FFS deg unnar n tsertit. Seg useggas 1969 dɣa yuɣal ar ulmad-is, anida yexdem tizrawin deg tezreft d tmusni tasertant di Axe-en-Provence. Tizrawin kfant ata yuɣal d amastan, iṛuḥ iṛessa iman-is di Lparis. Asira-ines dɣa yuɣal d adeg n temlilit mačči kan n yiminigen Izzayriyen d yimeɣnasen n Tirni n Yiɣallen Inemlayen, maca, yelli tawwurt i wak imneǧliyen d yimeɣnasen n umaḍal yettnaɣen ɣef tlelli d yizerfan-nsen. Seg useggas 1975 yuɣal almi d urmud asertan anida yerra ad d-yesker inmagalen Izzayriyen ɣef wuguren d temsal n yizerfan n umdan.\nƔur Ɛli Msili taluft n tmaziɣt, taluft n yizerfan idelsanen , abeɛda azref n tillit n tutlayt d yidles Amaziɣ yedda d yizerfan n umdan. I lmend n waya deg useggas 1978 yesker-d di Lparis yiwet n tenmiregt neɣ n tidukla umi isemma « Tiwizi »s lemɛawna n tedrimt n FFS. Iswi-ines agegdan d asizreg d tnezwit n tsufɣin n tira d wayen-nniḍen s tutlayt Tamaziɣt. Dɣa ula deg uḥric n uẓawan d ccna yella-d ufus n tallelt laḥsab n wayen yenna Ferḥat imaziɣen imulla dakken tisfifin-is timezwura twakelsent twazergent-d s lemɛawna n tedrimt n FFS. Asileɣ asertan yella daɣen deg tazwarin n umeɣnas, ɣef waya deg useggas 1978 d 1979 deg tnezduɣt-is di Lparis yerra d aɣerbaz i yessuddes timliliyin yerna yexdem aṭas n tannanin tisertanin i yilemẓiyen i d-yusan si tmurt abeɣda si tmurt n Leqbayel.\nDi tmedrut i yexdem deg meɣres 1979 yessaweḍ ɣer tufɣa n « Send-asenfar n tɣerɣert tasertant » tin ara d-iḥarben mgal tanemlayt ur yellin d tanemlayt yesbedd udabu Azzayri. Rran ad ldin abrid n tlelli i tnemla ara d-iṛessun ɣef tmanit timadiwt, tadigant d temnaḍit. Aṭas deg yimezdiyen n temlilit-nni dɣa d nutni yellan deg useggas n 1980 d imeskaren n tedyanin, d imekfuḍa d iɛeggalen n Tefsut Imaziɣen ( Tafsut n 80). Gar 24 n yinekraf n tedyanin n 80, 18 dey-sen d imeɣnasen n FFS n tallit-nni di tnetla. Deg tazwara n yiseggasen n 80, yessexdem tanalin yeẓṭa teɣzef n yiseggasen-a iwakken ad yessemlil iderwa n tenmegla Tazzayrit. D netta i d ameskar n umtawa n Lundun di temlilit i d-yellan gar Lḥusin Ait Aḥmed d Ben Bella deg Dujember 1985.\nD netta dɣa daɣen i d-yesnulfan i d-yessekren aɣmis « Lezzayer Tilellit » deg useggas 1986. Ɛli Msili yettnaɣ ɣef yizerfan n tlelli n tɣamsa d yizerfan n umdan s umata. Yella mgal kra n wanida llant txazabin d usexdem n rrebrab. Ladɣa ɣef waya yenna dakken adabu yessexdamen rrebrab mgal aɣref-is, yeqqim-as-d uɛurjim kan ad yuɣal d agraɣlan. Asmi yeḥḥulfa grent-id gar txenfiyyac , dɣa yura yiwet n tebrat anida d-yenna: « Mi ara tettwaldi tebrat-a, ad iliɣ ssawḍeɣ ɣer tagara-w, yellan tezdeɣ allaɣ-iw deg wasmi lliɣ d ameẓyan. Ad mteɣ s uḥlalas Azzayri i lmend mi ḥemleɣ Lezzayer, ad mteɣ iman-iw di tmurt n miḥyaf, ad mteɣ mi walaɣ tamettant n Lezzayer, azekkuya n tlalit-ines, daɣen mi walaɣ turza n yiwen n uɣref di lqaɛa, yefkan asfel d ameqqran ɣef tmeddurt-is ».\nAss n 7 yebrir 1987, André Ɛli Msili yettwanɣa sdat n uzaduɣ-is di Lparis. Yettwamḍel di tqerrabt n Pere-Lachaise. Laḥsab n Tirni n Yiɣallen Inemlayen d twacult-is, ulac ccek d adabu azzayri i yekkan di ssuq-is s ufus n udabu afransisi i yugin ar ass n wass-a ad d-yefk tidet d teɣdemt iseḥḥan ɣef tmettant-is. Seg tmettant-is ar ass-a, akabar n FFS d twacult-is wergin bran i umennuɣ d ulaɛi d usuter ɣef tidet. Ulabud yiwen n wass ad d-tbin tidet akken yebɣu yiɣzif wakkud. Ɛli Msili yenɣat yiwen n umdan d Azzayri d Aqbayli umi qqaren ɛebdelmalek amellu, s ufus n udabu Azzayri. Ulac wi ur neɛlim s taluft-a, maca, awi-d ixf-is, ar ass-a atta kan tɛelleq. Azemz n 7 yebrir yuɣal d ass n umeɣnas n ukabar n Tirni n Yiɣallen Inemlayen FFS, d tajmilt i tmektit n umeɣnas ameqqran Ɛli Msili d umennuɣ-is ɣef yizerfan d tlelli n ugdud Azzayri. Aɣerbaz n tsertit n FFS fkan-as isem n:\nAɣerbaz Ɛli Msili, i lmend imi d netta i yegren lsas i uɣerbaz n tsertit di Lparis.Yal amulli n tmenɣiwt-is imeɣnasen ttarran-as tajmilt tameqqrant. Drus-iten yirgazen yellan deg uswir-is n umennuɣ ɣef tugdut d yizerfan di Lezzayer n wass-a. Ad asa-nessaweḍ rreḥma, iɣsan-is di lǧennet ad yesgunfu di talwit.


Q=1	C=0	SS=0	LS=1	PS=0	DC=0	LC=0	SD=0	BS=2	G0=34	G1=22	G2=14	DLID=ber_Latn	BODY=« Ilaq imezdaɣ n temnaḍin timaziɣin n Lezzayer, ad d-snulfun tiddukkliwin tidelsanin i useḥbiber ɣef tmeslayt » - La Dépêche de Kabylie\nAccueil Tamazight « Ilaq imezdaɣ n temnaḍin timaziɣin n Lezzayer, ad d-snulfun tiddukkliwin tidelsanin...\nMahfoud Boutibi : D anaẓur s tcelḥit, d amnadi deg unnar n tmaziɣt, d aɛeggal n tiddukkla Tifawin\nNfuṛes tagnit n tilin-nneɣ di CRASC n Wehran d temlilit n leqdic i d-yellan, anida i ḥeḍren yiɛeggalen n tddukkla At Ḥewwa seg Cclef, dɣa s lferḥ i d-yerra Mass Mahfoud Boutibi neɣ Ouhoua s yisem-is n tẓuri i yisteqsiyen-nneɣ.\nAɣmis n Yimaziɣen : Melmi i d-tennulfa tddukkla Tifawin n At Ḥewwa ?\nMeḥfuḍ Butibi : D tiddukkla tadelsant tanaẓurant, n tɣiwant n At Ḥewwa. Uqbel ad tili d tiddukkla, yella ugraw n ccna d uẓawan Tifawin. Lliɣ deg yiseggasen n 1990, cennuɣ kkateɣ amundul, xeddmeɣ tizlatin i yiman-iw. Deg 2005, nexleq-d agraw n ccna s yisem “Tarbaɛt Tifawin”, syin deg 2014, xememmeɣ i usewseɛ n yirmad d leqdic ɣer yidles, tutlayt d tgemmi, dɣa imir i d-nesnulfa Tiddukkla Tadelsant tanaẓurant Tifawin. Ɣur-wen s teqbaylit teqqarem Tafat, nekkni s tcelḥit Tifawin.\nAcu n tmentilt i aken-yeǧǧan ad d-tesnulfum tiddukkla-nwen ?\nUqbel ad d-nesnulfu tiddukkla-nneɣ, lliɣ nekk ttruḥuɣ ama ɣer Friḥa, Mɛatqa, Tizi Uzzu, ḥeddreɣ timeɣriwin d wamek ssuddusen yennayer. Ihi ẓriɣ amek qeddcent tddukkliwin. Nniɣ d yiman-iw ayɣer ala ur nxeddem ara akka ɣur-neɣ? Sya i d-tusa tikti n uslali n tddukkla, d usewseɛ n leqdic seg ccna ɣer yiḥricen-nniḍen n yidles-nneɣ.\nƔef wacu i tqeddcem, d wacu i tgam yakan ?\nAkken i ak-nniɣ, nezwar deg ccna, nkemmel leqdic ɣer yidles d tumast-nneɣ. Ayen iɣef neqdec ar tura, nessufeɣ-d aḍebsi n ccna, agraw-nneɣ yezzi-d i qrib 48 n twilayin. Diɣen segmi i d-nesnulfa tiddukkla, nxeddem tafaska n yennayer di Bni Ḥewwa, yerna d tafaska tameqqrant, ttasen-d ɣur-neɣ ama si Lezzayer tamanaɣt, ama seg Tizi Uzzu d wanda-nniḍen. nexdem ussan n tezlit tamaziɣt, deg useggas 2014, 2015 d 2016, nuɣal neḥbes-itt, acku drus n ttawilat i nesɛa. Nesselmad diɣen amezgun i yiwet n terbaɛt n yimecṭaḥ. Bla ma nettu, negmer-d ddeqs n tewlafin n tegrawla di tɣiwant-nneɣ, nettara-asen tajmilt i yimeɣrasen deg wussan n umenzu n wunbir d semmus yulyu (timeqbert n yimeɣrasen n At Ḥewwa, meḍlen deg-s 1200 n yimeɣrasen).\nI tsuddwin n uwanek, fkant-awen-d afus n tallelt ?\nDrus maḍi neɣ ulac akk, ɣef wakken ttwaliɣ ɣef wudem asertan, imi d tiddukkla tamaziɣt tawḥidt di Cclef, i ixeddmen ɣef usekfel n umezruy-nneɣ d tilin n tumast tamaziɣt. Asmi i nebɣa ad d-nesnulfu tiddukkla, tlata ny iseggasen d nekni d tazzla d umdegger, armi s bessif i aɣ-d-fkan ttesriḥ (turagt).\nAmek i d-tella temlilit tamezwarut akked tddukkla Numidya ?\nTimlilit tamezwarut, ilindi, usan-d nutni asmi slan belli di Bni Ḥewwa, heddren s tmaziɣt. Mlalen kra n yilmeẓyen deg ubrid, sɣur-neɣ seg At Ḥewwa, arbaɛ-nni n Numidya, heddren-asen s teqbaylit, ilmeẓyen-nni ɣas heddren s tantala-nneɣ tacelḥit, maca ur sen-fhimen ara mliḥ imi s tantala taqbaylit i asen-d-ttmeslayen. Wehhan-ten ɣur-i, nnan-asen yella yiwen ihedder mliḥ taqbaylit. Usan-d, asmi i asen-sneɛteɣ ayen iɣef neqdec yakan, walan taplakt n tddukkla-nneɣ tura s tfinaɣ, iɛǧeb-iten lḥal. Neqqim akken d imidawen ar tura. Neḍmeɛ ad necrek deg waṭas n leqdic sya ar sdat. Acku timnaḍin-a ideg yuget umeslay s taɛrabt, yerna aṭas n yimaziɣen i tent-izedɣen, srant i tdukkliwin am tigi i iqeddcen deg unnar.\nD acu ntmentilt iɣef i d-terzam ass-a ɣer temlilit ?\nUznen-aɣ-d yiɛeggalen n Numidya tinnubga, nnan-d ad d-yas Useqqamu unnig n timmuzɣa, deg-s neḥḍer i uṣenfar-nsen n ugmar n tmucuha d ussuffeɣ-nsent, deg-s nemmeslay ɣef wammud-iw n tmedyazt ara d-yeffɣen ɣer HCA deg wussan-a kan. Nnan-aɣ-d d akken ad d-rzun ɣer Bni Hewwa, s uneḥḍur n kra n yinebgawen, gar-asen lwali n Cclef, ad tili tmeɣra tamecṭuḥt I lmend n usuffeɣ n udlis-a, akken daɣen ara d-yili umeslay ɣef waddad n tmaziɣt di tama-a n Cclef.\nAyɣer i as-tefkiḍ asentel “Awal d aqeddud” i wammud-ik ?\nAqeddud, kunwi teqqarem amecṭuḥ. Fkiɣ-as asentel-a imi ẓriɣ idles-nneɣ lqay aṭas aṭas, dacu i xedmeɣ nekk ma nwala ayen i yellan deg unnar d yidles n tmaziɣt ? Nekk xedmeɣ lḥaǧa tamecṭuḥt.\nAcu n yiṣenfaren i tesɛam sya ar sdat ?\nImi nesɛa ddeqs n wid icennun, yerna akken yelha, nebɣa ad nexdem deg uxxam n tddukkla Tifawin astudyu amecṭuḥ i usekles n tezlatin (ayagi ma tella-d tallelt sɣur tawilayt n Cclef, acku weḥd-neɣ ur nezmir ara, imi tiɣawsiwin yakan i yellan deg tddukkla s ugmar n tedrimt gar-aneɣ i nessaweḍ nuɣ-iten-id). Nebɣa daɣen ad d-nerr ussan n tezlit tamaziɣt, anida ara d-nessemyigir icennayen seg Yicawiyen, Imẓabiyen, Leqbayel…\nTettheggiḍ daɣen yiwen n umawal. Ma tzemreḍ ad aɣ-d-temmeslayeḍ kra fell-as ?\nAkka i tella, ugar n 25 n yiseggasen-aya i bdiɣ jemmɛeɣ-d awalen iqburen, ladɣa seg wid qrib ad ruḥen deg tantala tacelḥit, xeddmeɣ inumak-nsen s taɛrabt, ttarraɣ-ten di lkaɣeḍ. Ssawḍeɣ gar 7 000 n wawalen. Annect-a am usafar amenzu (matière première), asmi ara d-tili tegnit, ayɣer ala ur ten-id-nessuffuɣ ara am wammud-a n yisefra.\nYerna a-t-an tettmeslayeḍ taqbaylit akken ilaq ?\nIh, acku nekk aṭas i nudaɣ deg tantala taqbaylit, rezzuɣ daɣen s waṭas ɣer tmurt n leqbayel. Maca ma temmeslayeḍ s teqbaylit i umezdaɣ n Bni Ḥewwa ur ifehhem ara mliḥ.\nAmek-it waddad n tmaziɣt dinna deg At Ḥewwa, d Cclef s umata ?\nDi Cclef merra, llan kraḍ n yiselmaden n tmaziɣt. Deg At Ḥewwa, yella yiwen. Nekni s tddukkla, nrezzu ɣer yiselmaden-a, nettmuddu-asen ama d isefra, d amawal neɣ d allalen isensegmanen i ilaqen akken ad ssiwḍen izen i yinelmaden, acku iselmaden-a usan-d seg tmurt n leqbayel, maca sselmaden s tantala tacelḥit. Tamaziɣt deg tɣiwant-a, d tidet ur teqqim ara am zik, cfiɣ zik di temdint ttmeslayen-tt merra, maca tura teqqim-d kan ɣer yimeqqranen, imecṭaḥ xḍan. Mačči am di tudrin, anida i tt-ttmeslayen ahat akken ma llan.\nYadra ma ssebɣasen-ken yimezdaɣ ?\nCfiɣ asmi bdiɣ ttnadiɣ deg unnar-a n tmaziɣt, ssekfaleɣ-d ɣer yimɣaren, ttaruɣ isefra deg yiseggasen n 90, imdukkal d yiqriben-iw ttadṣan fell-i. Maca ass-a ibeddel lweqt, nuɣal nxeddem tifaskiwin n ccna, wid-nni yakan s lferḥ i d-rezzun. Ass-a, tizlatin-iw ttɛeddint-d deg umaṭṭaf n Cclef, ɣer tama n trebbuyaɛ Igurayen d Yicenwiyen. d amaṭṭaf i d-yusan ɣur-i akken ad asent-muddeɣ.\nTanemmirt tameqqrant imi terram lwelha-nwen ɣur-neɣ, tefkam azal i leqdic-nneɣ, ternam-aɣ amkan deg yisebtar n uɣmis n Yimaziɣen. Ansuf yis-wen di yal lawan ɣur-neɣ deg At Ḥewwa.\nYesteqsa-t Khaled Achoui.\nArticle précédentAyen teǧǧa lgirra, tkemmel-it ‘’la Silicose’’\nArticle suivant‘’Ula d nekk, steqsayeɣ ayɣer ttaruɣ…’’


Q=3	C=1	SS=1	LS=0	PS=0	DC=0	LC=0	SD=0	BS=0	G0=47	G1=29	G2=2	DLID=ber_Latn	BODY= Matthew 23 Kabyle: NT\nBible > Kabyle: NT > Matthew 23\n1Imiren Sidna Ɛisa yenṭeq ɣer lɣaci d inelmaden-is yenna yasen : 2Lɛulama d ifariziyen sselmaden ccariɛa n Musa. 3Xedmet ayen akk ara wen-d-inin, meɛna ur xeddmet ara wayen xeddmen nutni, axaṭer ayen i d-qqaṛen ur t-xeddmen ara. 4Țcuddun tiɛekkmin ẓẓayen țɛebbin-tent ɣef tuyat n yemdanen, ma d nutni țțagin a ten-ɛiwnen ula s yixef n iḍuḍan-nsen. 5Ayen akk i xeddmen, xeddmen-t iwakken a ten-walin yemdanen, țɛelliqen tiḥerztin ț-țeɣṛisin ɣef yiman-nsen. 6Ḥemmlen ad ṭṭfen imukan imezwura ama di tmeɣṛiwin ama di leǧwameɛ, ḥemmlen m'ara țsellimen fell-asen yemdanen di tejmuyaɛ akk-d leswaq ; 7ḥemmlen daɣen m'ara sen-qqaṛen yemdanen : « a Sidi ». 8Ma d kunwi ɣuṛ-wat a wen qqaṛen : « a Sidi » axaṭer d atmaten i tellam yerna yiwen kan i d Ssid-nwen. 9Ur qqaṛet ula i yiwen di ddunit : « Baba » axaṭer anagar yiwen i d baba-wen, d Baba Ṛebbi yellan deg igenwan. 10Ur qebblet ara aț-țețțusemmim : « imeqqranen » axaṭer anagar yiwen i d ameqqran : d Lmasiḥ ! 11Ameqqran deg-wen, d win iqeddcen fell-awen. 12Kra n win issimɣuṛen iman-is a d-yers, ma d win issimẓiyen iman is ad ițwarfed !\n13A nnger-nwen ay ifariziyen d lɛulama n ccariɛa, ay at sin wudmawen ! AAxaṭer tmeddlem tiwwura n igenwan i yemdanen, ur tkeččmem kunwi, ur tețțaǧǧam ad kecmen wid yebɣan ! 14A nnger-nwen ay ifariziyen d lɛulama n ccariɛa, ay at sin wudmawen ! Axaṭer tettețțem ayla n tuǧǧal, tesṭuqqutem awal di tẓallit-nwen iwakken a d-tesbegnem iman-nwen telham. Ɣef wayagi, lɛiqab i kkun-ițṛaǧun d ameqqran !\n15A nnger-nwen ay ifariziyen d lɛulama n ccariɛa, ay at sin udmawen ! Tețnadim timura, tzeggrem lebḥuṛ iwakken a d-rebḥem ɣas ula d yiwen ɣer ddin i tettabaɛem; mi t-id-rnam ɣuṛ-wen, tețțaram-t d win yuklalen ǧahennama akteṛ-nwen !\n16A nnger-nwen ay iderɣalen iteṭṭfen afus i wiyaḍ ! Teqqaṛem : « Ma yella yeggul bunadem s lǧameɛ iqedsen, ɣas yeḥnet ulac fell-as ; ma d win ara yegallen s ddheb yellan di lǧameɛ, ur s-ilaq ara ad iḥnet, ilaq ad iṭṭef di limin-ines ! » 17Ay imehbal, ay iderɣalen ! D acu i gesɛan azal, d ddheb neɣ d lǧameɛ i gețțarran ddheb-nni d imqeddes ? 18Teqqaṛem daɣen : « Win ara yegallen s udekkan n iseflawen, ɣas iḥnet ulac fell-as, ma d win ara yegallen s iseflawen nni, ur s-ilaq ara ad iḥnet, ilaq ad iṭṭef di limin-ines.» 19Ay iderɣalen ! Anwa i gesɛan azal, d iseflawen neɣ d udekkan-nni i gerran iseflawen d imqedsen ? 20Win ara yegallen s udekkan n iseflawen, yeggul s udekkan-nni d wayen akk yersen fell-as. 21Win ara yegallen daɣen s lǧameɛ, yeggul s lǧameɛ akk-d Win i gellan deg-s. 22Win ara yegallen s igenwan, yeggul daɣen s igenwan akk-d Sidi Ṛebbi iḥekkmen deg-sen.\n23A nnger-nwen ay ifariziyen d lɛulama n ccariɛa, ay at sin udmawen ! tețțakem leɛcuṛ ɣef nneɛneɛ, abesbas d lkemmun, lameɛna tețțaǧǧam ɣer deffir lḥeqq, ṛṛeḥma d laman. DD annect-agi i gețṛaǧu deg-wen Sidi Ṛebbi aț-țezwirem deg-sen a ten-txedmem, mbla ma terram deg idis ayen nniḍen. 24Ay iderɣalen iteṭṭfen afus i wiyaḍ ! Tețṣeffim tissit-nwen ɣef yizi, tesseblaɛem alɣem.\n25A nnger-wen ay ifariziyen d lɛulama n ccariɛa, ay at sin wudmawen ! Axaṭer tessizdigem taqbuct d uḍebsi s ufella kan, meɛna ɣer daxel-nsen ččuṛen ț-țukeṛdiwin d ṭṭmeɛ. 26Ay afarizi aderɣal ! Ssizdeg uqbel daxel n teqbuct d uḍebsi, iwakken ula s ufella-nsen ad izdigen !\n27A nnger-nwen ay ifariziyen d lɛulama n ccariɛa, ay at sin udmawen ! TTețțemcabim ɣer iẓekwan isebɣen s lǧir ; s ufella cebḥen, ɣer daxel ččuṛen d iɣsan n lmegtin d rekku. 28Akka ula d kunwi, tețbegginem-d iman-nwen telham ɣer yemdanen, lameɛna zdaxel teččuṛem d leɣruṛ d cceṛ.\n29A nnger-nwen ay ifariziyen d lɛulama n ccariɛa, ay at sin wudmawen ! Tbennum iẓekwan n lenbiya, tețcebbiḥem iẓekwan n wid iḍuɛen Sidi Ṛebbi, 30teqqaṛem lemmer i nɛac di zzman n lejdud-nneɣ, tili ur neqbil ara a nțekki yid-sen deg ussizel n idammen n lenbiya. 31S wakka tețcehhidem belli kunwi ț-țarwa n wid ineqqen lenbiya 32yerna kunwi tețkemmilem ayen xedmen lejdud-nwen ! 33A ccetla n izerman ! Amek ara tmenɛem si lɛiqab n ǧahennama ?\n34Daymi ara wen-d-ceggɛeɣ lenbiya, imusnawen akk-d lɛulama. KKra seg-sen a ten-tenɣem, kra a ten-tsemmṛem ɣef wumidag, kra nniḍen a ten-tejlekḍem di leǧwameɛ nwen yerna a ten-tețqehhiṛem si temdint ɣer tayeḍ. 35Ihi, idammen n iḥeqqiyen yuzzlen di lqaɛa, si Habil aḥeqqi mmi-s n Adem armi d Zakarya mmi-s n Birikya, i tenɣam ger lǧameɛ iqedsen d udekkan iseflawen, a d-uɣalen ɣer yiri-nwen. 36A wen-d-iniɣ tideț : ayagi meṛṛa a d-yeɣli ɣef lǧil-agi !\n37A tamdint n Lquds ! A tamdint n Lquds ineqqen lenbiya, ireǧǧmen wid i m-d-ițuceggɛen s ɣuṛ Ṛebbi, acḥal n tikkal i bɣiɣ a d-jemɛeɣ arraw-im akken tjemmeɛ tyaziṭ ifṛax-is ddaw wafriwen-is, meɛna tegummaḍ ! 38Ihi atan wexxam-im ad yexlu ! 39Axaṭer aql-i a wen-iniɣ : ur tețțuɣalem ara a yi-twalim, alamma d ass i deg ara d-tinim : Yețțubarek win i d-yusan s yisem n Sidi Ṛebbi !


Q=6	C=4	SS=0	LS=2	PS=2	DC=0	LC=2	SD=0	BS=2	G0=25	G1=17	G2=10	DLID=ber_Latn	BODY=Amek ad teswaḥleḍ adellel akken yebɣu yili s useqdec n umsewḥal n udellel\nAmsewḥel n udellel – abeckiḍ uffir mgal adellel yeɛekkumen.\nDdeqs n udellel, ihi drus n ṣṣbeṛ… D lawan ad teḥbes tidderwect-a.\nAmdan n menwala yettwali azal n 4,000 n udellel deg wass. Ma tɣileḍ ddeqs, amsewḥel n udellel ad yuɣal d ameddakel-ik amaynut.\nAmsewḥel n udellel d aseɣzan i izemren ad yettwaseqdec i usewḥel n udellel, daɣen iteddu s nat n tarrayin. Tamezwarut d asewḥel n telɣut n uqeddac aberraḥ akken adellel ur itezzi ara ad iban ɣef usebter-ik. Tis snat d asewḥel n tnegzumin n usmel web i izemren ad ilint d adellel.\nAdellel-a izmer ad yili d tividyutin iẓeddmen, d adellel izemren ad k-yedfeṛ deg Web, d ineḍfaṛen, d inagan n tuqqna, atg. Akken ad tesqedceḍ imsewḥalen n udellel, tzemreḍ ad tnadiḍ izegrar yellan deg yiminig-nneɣ. Firefox, d amedya kan, yesɛa tabdart-a n yizegrar n usewḥel yettwaqeblen. Sit ɣef tebdart-a (neɣ ɣef imsewḥalen n udellel yettwaqeblen i yiminig-ik) daɣen wali anwa i icudden ɣer wayen teḥwaǧeḍ.\nAf amsewḥel n udellel i k-m-iwulmen\nYella AdBlocker Ultimate ara ak-yekksen akk adellel, Maca ẓeṛ d akken kra n yiɣmisen akked tesɣunin tḥemmleḍ senden ɣef udellel. Ddeqs n yimdanen i yessewḥalen adellel-nsen, izmer ad d-yeglu s lexṣara-nsen.\nIsfuyla nudelllel udhimen weɛren. Sewḥel-iten s Popup Blocker akken ur ǧin ad teǧǧeḍ ad ak-d-banen tikkelt-nniḍen.\nAdBlock d yiwen seg imsewḥal n udellel i yettwassnen deg Chrome, Safari akked Firefox. Seqdec-it akken ad tesweḥleḍ adellel deg Facebook, YouTube akked Hulu.\nRnu amḍiq i tunigin war aḍfaṛ s usewḥel n ugbur\nDeg Firefox, tzemreḍ ad tṣeggmeḍ iɣewwaren n Tbaḍniḍ neɣ Asewḥel n ugbur akked ad tesɛuḍ afus ɣef yineḍfaren i yettaznen adellel.\nFren aswir n taɣellist\nAkken ad tebduḍ, sit ɣef umuɣ Firefox ukessawen s ayeffus n usfaylu n yinimig. D kraḍ n yizirigen iglawanen wa ɣef wa. Deg umuɣ adruram, sit ɣef Asewḥel n ugbur. Ilaq ad twaliḍ asfaylu udhim amidadi s ddeqs n yisumar n ufran.\nDdu s wudem fessusen ɣer uskar n tizeɣt\nMa yella iberriḥen ur tt-ṭuṛṛun ara daɣen ma yella ineḍfaṛen akked inagan n tuqqna ur sluɣuyen ara lxaṭer, aɣewwaṛ amezwer yessek ad k-iqadd. Akken ad tekkseḍ ineḍfaṛen deg uskar amezwer, seqdec asfaylu Tunigin tusligt.\nSali taɣect-ik s uskar uǧhid\nMa yella ddeqs n udellel yessexseṛ ass-ik, aska uǧhid ilaq-ak. Askar-a ad isewḥel ineḍfaṛen yettwassnen akked inagan n tuqqna deg yisfuyla meṛṛa n Firefox.\nXdem-it s timmad-ik/m askar n usigen\nIɣewwaren udmawanen ad ak-mudden afran unnig. Ad tiemireḍ ad tt-tgezmeḍ di ṛṛay ɣef wayen ara tesweḥleḍ deg yineḍfaṛen, inagan n tuqqna d wayen-nniḍen. Ma tserḥeḍ inagan n tuqqna n usmel web, ad tuɣaleḍ s wudem awurman ɣer uskar udmawan.\nUr ttaǧǧa ara lǧerrat, sewḥel ineḍfaṛen\nTekki ɣef tnaka n yineḍfaṛen akked ad tizmireḍ ad tesweḥleḍ ineḍfaṛen s snat n tarrayin. Yiwen n ubrid i usewḥel n yineḍfaren ad yettwag ticki txeddmeḍ deg usfaylu uslig. Abrid-nniḍen d asewḥel n yineḍfaṛen deg yisfuyla meṛṛa. Err deg uqerru-k d akken ma tferneḍ dima asewḥel n yineḍfaṛen, kra n yisebtar zemren ur d-ttalin ara akken iwata.\nAwi taleqqimt beṛṛa n yinagan n tuqqna\nInagan n tuqqna ttaznen-ten yismal web aniɣer i trezzuḍ. Ttidiren deg uselkim-ik daɣen ttɛassan ayen i txeddmeḍ deg yismal. Ticki takebbanit tessuli ssuma-is acku telliḍ tettwaliḍ ibiyiten n temesrifegt ass-nni, d wagi i d axeddim n yinagan n tuqqna.\nDeg Firefox, tzemreḍ ad tesweḥleḍ meṛṛa inagan n tuqqna neɣ wid i xedmen yimakaren. Ḥader iman-ik seg usewḥel n yinagan n tuqqna i izemren ad ṛzen kra n yismal.\nSend tamul n war aḍfar\nMa yella ur tebɣiḍ ara yir tikli srid i yettwaseqdacen i udellel, tzemreḍ ad tazneḍ i yismal tabrat tuḥdiqt “tanemmirt maca ulac tanemmirt” s usefqed n uɣewwar n Firefox Ur yi-ṭṭafaṛ ara. Attekki s lebɣi-ik, maca ismal web ara ttekkin ad ḥebsen aḍfaṛ-ik imiren kan.\nTunigin s zreb s useqdec n yimsewḥal n udellel\nTikwal, amseḥel n udellel yezmer ad imudd tallelt i yiminig-ik akken ad yeddu s zreb. Ticki yettali-d udellel, yezmer ad yerr asmel ẓẓay. Ihi, ad yawi ugar n wagud akken ad d-yaf ayen i tettnadiḍ ladɣa ma tceɣleḍ deg umdal n udellel-nniden.\nMa tebɣiḍ ad tissineḍ ugar ɣef yisewḥal n udellel, llan imeyyaten n yisiɣzaf i Firefox akked yiminigen-nniden. Ma tebɣid ad tɛerḍeḍ imsewḥal i yesseqdac Firefox, Sit dagi i usader n yiminig i zeggiren tabadnit.\nṬṭef asenqed n iminig-innek/innem.\nTutlayt Tutlayt عربي Беларуская Bosanski Maya Kaqchikel Čeština Cymraeg Dansk Deutsch Dolnoserbšćina Ελληνικά English (Canadian) English (British) English Español (de Argentina) Español (de Chile) Español (de España) Español (de México) Français Frysk Galego Avañe'ẽ हिन्दी (भारत) Hornjoserbsce magyar Interlingua Bahasa Indonesia Italiano 日本語 ქართული Taqbaylit 한국어 Lietuvių मराठी Melayu မြန်မာဘာသာ Nederlands Polski Português (do Brasil) Português (Europeu) rumantsch Română Русский slovenčina Slovenščina Shqip Српски Svenska ไทย Українська Tiếng Việt 中文 (简体) 正體中文 (繁體)


Q=7	C=3	SS=0	LS=0	PS=3	DC=0	LC=0	SD=0	BS=0	G0=24	G1=7	G2=0	DLID=ber_Latn	BODY=Ḥmed Adɣirni (1947-2020): tudert-nnes d tɣensa-nnes | Le RIFAIN\nḤmed Adɣirni (1947-2020): tudert-nnes d tɣensa-nnes\nIḍennaḍ n Letnin 19 kṭuber 2020. I yeḍra Dda Ḥmad xef uyis n tudert. D ijjen uterras ixdem aṭṭas i Tmaziɣt. Igga tizemmar d timeqqranin maḥend Tmaziɣt ad taweḍ amkan i testahell yiḍ-a. Waxxa wer das-immewc lḥeqq-nnes. Maca netta iqqim lebda iṭṭef di tirjet n imenzayen-nnes.\nḤmed Adɣirni ilul di ddcar n « Taddart » di teqbilt n « Ayt Ɛli ». Di Tkunfidiralit n Ayt Baεmran. Baba-s ttuɣa issɣura din, mamec i t-ttuɣa d abeṭṭuy. Maca netta iẓuran-nnes zi ddcar n Ik°rar n Sidi Σbderreḥman zi Tiznit. Di Tɣiwant n « Aglu ». Iɣra Adɣirni di ddcar-nnes mani ilul, zi senni di Tiznit ar mani ig ikemmel di Trudant. Deg Usinag Ameslem. Iksi Bak-nnes zi Merrakec, xenni igeɛɛed ɣer Fas. Dag-s ig iksi llisuns-nnes di tsekla, zi senni iɛda ɣer Rrbaṭ maḥend ad iɣer izerfan. Ar mani ig iksi llisuns-nnes uca yudef ad yili d abuɣaw.\nDi temẓi-nnes ila illa d ameɣnas n UNEM. Ḥmed Adɣirni, zeg imezwura i yerrin taynit i tmeslayt n Tmaziɣt. Zeg inni issujden tasdawit n unebdu deg Ugadir. Ixdem di tmesmunt n Tamaynut, zeg iwdan ig issersen ddsas i Ukungris amaḍlan Amaziɣ, mamec i t-ttuɣa d amezday n tmesmunin timaziɣin. Mamec i icrek deg wegraw amaḍlan n tseqqar n wemdan di Byinna deg usegg°as n 1993. Mamec ig igga Akabar Adimukraṭ Amaziɣ Ameɣribi (PDAM). Min xef iḥkem Lmuɣrib s ubeddi.\nAdɣirni zeg iwdan i ttuɣa lebda iḥeṭṭar di lmeḥkama, maḥend ad idafeɛ x imeɣnas. Zeg imeɣnas n tmesmunt n Tlelli di 1994, ar imeɣnas n MCA di 2008 d imeɣnas n Lḥirak n Arrif.\nAdɣirni, yura xirebbi n idlisen x tsekla, tasertit d umawal azerfan i d-issufeɣ. Mamec netta i d-issufeɣ jjurnal n « Tamaziɣt ». Ig isiɣan aṭṭas ar mani i tbedd. D ijjen uterras iwca tudert-nnes amen tekmel i Tmaziɣt.


Q=0	C=0	SS=0	LS=0	PS=0	DC=0	LC=0	SD=0	BS=2	G0=1	G1=1	G2=1	DLID=ber_Latn	BODY=JSK D TAQBAYLIT KAN\nAṭas n tuɣac i d-yettnulfun ussan-agi, tid yebɣan ad ksent ssifa n teqbaylit i terbaɛt-nneɣ n JSK, tugett deg-sen, d wid i kerhen tamurt taqbaylit, d wid yettmennin ad tenger neɣ ad tuɣal d taɛeṛbubt.\nAhat, tasertit agi n usɛeṛṛeb n JSK tella deg tallit n Muḥ crif ( SDT), maca tura imi tbeddel n tnemhala (Direction) n JSK s tmuɣli yeddan akked tsuta tamaynut d ayen werǧin ad yeḍṛu, awal i d-yenna mas Mellal yessufɣ-ed akk, iɛeṛbuben deg yexjiḍen-nsen, d Mellal i d-yemmeslayen ɛinana yenna : » JSKabylie werǧin ad teqqel d JSAlgérie ».\nJSK mači d tarbaɛt n taddert neɣ n yeɣrem neɣ n lḥuma, d tarbaɛt n wegdud, agdud aqbayli, skud mazal tettwasemma JSKabylie iɛeṛbuben d wid umi tweḥḥel deg taɣect, imi di yal tikelt deg ara d-bedren tarbaɛt-nneɣ deg tidett d asteɛṛef i steɛṛifen beṛṛa n wulawen-nsen ɣef tilin tella tmurt d wegdud i lmend n TEQBAYLIT.\nulac win i ḥemlen JSK ma ur yelli ara d aqbayli neɣ mahat deg tseddart tis snat d amaziɣ. Iqbayliyen d teqbayliyin d wid yellan mači kan deg yal tama deg lezzayer, maca deg yal tiɣmert deg dunnit s timmad-is.\nYal tikelt ara tesleḍ i kra n wemdan azayri ara k-yinin JSK n izayriyen akk, zṛet belli deg tidett yebɣa ad d-yini, JSK mači d taqbaylit. JSK mači kan d tarbaɛt n waddal, akka i ttebɣan wid i tt-id-ixelqen akka i tedder mači d imakraḍen yezzenzen nnif-nsen am AZLAF d YARICHEN d wiyaḍ yellan am nutni, ara s-ibedlen ass-agi tikli.\nJSK n yeqbayliyen d teqbayliyen weqbel ( send) akk kra n wemdan deg maḍal, ama terbeḥ ama texseṛ ala iqbayliyen d teqbayliyen kan ara ttyawin deg ulawen-nsen\nAtxir Akked JSK\n65 iseggasen aya deg-wasmi i d ilul yetri n tlelli: Lwennas MATUB\nAhmed Chouchane: yessawl-d i « Ḥirak » ad yerfed ṛeslaḥ


Q=12	C=0	SS=0	LS=12	PS=0	DC=0	LC=0	SD=0	BS=2	G0=0	G1=0	G2=0	DLID=ber_Latn	BODY=Tamḍelt n yiqecrar n yinazbayen izzayriyen : seg usalay n Patis… ar Umkuẓ n yimeɣrasen n Lɛalya\nDisplaying items by tag: DEG UMEZWARU Asinan\nYeffeɣ-d ass n : Letniyen, 06 Yulyu 2020 09:07 Ɣran-t : 1 n tikkal\nLEZZAYER TAMANEƔT – Tettwakkes-asen temḍelt ugar n lqern akked uzgen, iɣsan n yinezbayen izzayriyen imezwura iqublen taẓrahrest tafransit, ideg llan Ccix Bouziane akked Chérif Boubaghla, wwin-ten-id ass n usimwas (lǧemɛa) seg tmurt n Fransa s usafag aredsan, akken ad sgunfun tura deg umkuẓ n yimeɣrasen n temḍelt Lɛalya, d tuɣalin s akal deg d-lulen, iɣef fkan iman-nsen d asfel.\nDeg wass am wa, azamul n 5 yulyu, i d-yemlalen akked umulli wis 58 n uzarug akked tmeɣra n tmeḍrit, isaḍen-a iɣelnawen n lqern wis 19, ideg llan gar-asen Moussa El-Derkaoui, Si Mokhtar Ben Kouider Al-Titraoui akked Mohamed Ben-Allel Ben Embarek, uɣalen-d deg taggara ɣer wakal n lejdud-nsen i sswen s idammen-nsen, s yiwet n temḍelt yellan deg uswir n umennuɣ-nsen.\nAlmend n uzal sɛan, deg yiwet n tfugla tameqqrant i yettwarmes, ass n n usimwas (lǧemɛa) deg unafag agraɣlan Houari Boumediene n Lezzayer tamaneɣt, uḥric amezwaru n yiɣsan n yinazbayen izzayriyen (24 n yiqecrar), ɣummen s tekbabt taɣelnawt, kkan-d seg tmurt n Fransa anda llan ttwaḥebsen, d iseggasen aya, deg Usalay n umezruy agaman n Paris.\nD taswiɛt iǧehden deg umezruy n Lezzayer : iɣsan n yinazbayen izzayriyen seg yimezwura ibedden mgal n teẓrahrest tafransit i d-yewḍen deg taggara ɣur warraw-nsen, d iseggasen aya seg llan la ten-id-zzikkinen d aglaf n umgaru yimeẓrahras, i la yettwalin iman-nsen kkan-d nnig n yiɣerfan-iḍen. Maca, yessiẓer-iten umezruy.\nDeg tfugla-a, afrayen llan ǧehden armi wid iḥedren, ideg llan ula d imasayen n tmurt, ɣef uqerru-nsen aselway Tebboune, ur ssawḍen ara ad ṭṭfen imeṭṭawen-nsen.\nIsendyaq ideg llan yiɣsan n 24 n yiɣellaten n Uzbu aɣerfan sersen-ten, sakin, deg yiɣerɣer n Leqṣer n Yidles Moufdi-Zakaria, ɣef ṭṭablat yibalmuden ifesyanen n Tkadimit taredsan n Cercal, rnan-asen akk timeqqunin n tjeǧǧigin.\nZzikknen-ten-id i yimdanen kra yekka wass n usiḍyas (ssebt) deg yiɣerɣer n Laṣer n Yidles i wakken ad asen-rren tajmilt taneggarut\nYeffeɣ-d ass n : Letniyen, 06 Yulyu 2020 09:07 Taggayt : LEZZAYER Ɣran-t : 1 n tikkal Bḍu